qundao/data-zh-poetry huggingface dataset:
见梅有感
作者：曹彦约
朝代：宋
体裁：七言律诗

莫把夭妍等重轻，赋成千韵况难名。看来好处非因色，敢向春前似有情。奈老不成三弄笛，济时还拟一杯羹。清标实用何人可，只合差肩宋广平。
诸丈和野园之时乃复次韵
作者：曹彦约
朝代：宋

骧首弥年闭六关，倦飞今日偏千山。
也知心醉非从事，顿觉身轻有大还。
酒债人生频检点，宦情山色正孱颜。
不须作恶悲儿女，更放羁人到席间。
诸丈和野园之诗乃复次韵
作者：曹彦约
朝代：宋

骧首弥年闭六关，倦飞今日遍千山。也知心醉非从事，顿觉身轻有大还。酒债人生频检点，宦情山色正孱颜。不须作恶悲儿女，更放羁人到席间。
诸丈和野园之诗乃復次韵
作者：曹彦约
朝代：宋

骧首弥年闭六关，倦飞今日徧千山。
也知心醉非从事，顿觉身轻有大还。
酒债人生频检点，宦情山色正孱颜。
不须作恶悲儿女，更放羁人到席间。
读乞归不允诏
作者：曹彦约
朝代：宋
体裁：五言律诗

有赫丝纶宠，空贻老病羞。命从今日下，事比去年愁。已向祠官去，犹为讲席留。谁知蝴蝶梦，栩栩到吾州。
课园丁洗竹
作者：曹彦约
朝代：宋

种竹年华晚，新添数百竿。
低垂非我好，冗长要人删。
直节心期露，疎行眼界宽。
从兹风月夜，清白足相安。
课园丁洗竹
作者：曹彦约
朝代：宋

种竹年华晚，新添数百竿。低垂非我好，冗长要人删。直节心期露，疏行眼界宽。从兹风月夜，清白足相安。
课花木
作者：曹彦约
朝代：宋

旋饰芳菲真草莱，强加湔祓敌尘埃。春将紫翠笼丹桂，晚觉苍黄植绿槐。鼻观已通蜂蝶闹，酒杯频到燕莺猜。官居未胜閒居乐，乞得三年野兴来。
课花木
作者：曹彦约
朝代：宋

旋饰芳菲真草莱，强加湔祓敌尘埃。
春将紫翠笼丹桂，晚觉苍黄植绿槐。
鼻观已通蜂蝶闹，酒杯频到燕鶑猜。
官居未胜閒居乐，乞得三年野兴来。
谢朱鹤皋招饮
作者：曹彦约
朝代：宋
体裁：七言律诗

里巷浮沉适自由，江城久住似菟裘。广文活计贫无那，好客情怀挽不留。满院竹风吹酒面，两株榴火发诗愁。料应此外无佳致，人物相看总上游。
谢朱鹤皋招饮四诗
作者：曹彦约
朝代：宋

六年奔走汗颜红，此日行吟两袖风。
俗虑湔磨有诗册，净看明月照常空。
谢朱鹤皋招饮四诗
作者：曹彦约
朝代：宋

过雨桃花坠晚红，及时庭草翠翻风。倚窗细究天人理，六籍元无一字空。东皇无意染青红，长养犹资五日风。收拾英华入新句，祥云蔼蔼媚春空。石火能留几许红，人生南北马牛风。春光倒指无多日，相遇休辞酒盏空。六年奔走汗颜红，此日行吟两袖风。俗虑湔磨有诗册，净看明月照长空。
谢朱鹤皋招饮四诗·其一
作者：曹彦约
朝代：宋
体裁：七言绝句

过雨桃花坠晚红，及时庭草翠翻风。倚窗细究天人理，六籍元无一字空。
谢朱鹤皋招饮四诗·其三
作者：曹彦约
朝代：宋
体裁：七言绝句

石火能留几许红，人生南北马牛风。春光倒指无多日，相遇休辞酒盏空。
谢朱鹤皋招饮四诗·其二
作者：曹彦约
朝代：宋
体裁：七言绝句

东皇无意染青红，长养犹资五日风。收拾英华入新句，祥云蔼蔼媚春空。
谢朱鹤皋招饮四诗·其四
作者：曹彦约
朝代：宋

六年奔走汗颜红，此日行吟两袖风。俗虑湔磨有诗册，净看明月照长空。
谢朱鹤皋招饮四诗·其四
作者：曹彦约
朝代：宋

六年奔走汗颜红，此日行吟两袖风。
俗虑湔磨有诗册，凈看明月照长空。
谢罗醴陵宏材乐府见寄
作者：曹彦约
朝代：宋

自别湘中首屡回，漏传春信一枝梅。固知我老何须此，不与时同亦壮哉。百里去思民父母，三年归作国台莱。更将馀力哦新调，三百篇中著意来。
谢罗醴陵宏材乐府见寄
作者：曹彦约
朝代：宋

自别湘中首屡迴，漏传春信一枝梅。
固知我老何须此，不与时同亦壮哉。
百里去思民父母，三年归作国台莱。
更将余力哦新调，三百篇中着意来。
谭仁季以二诗见贻走笔次韵
作者：曹彦约
朝代：宋

诗才清不羡沧浪，曾向欧曾接瓣香。
万里相逢书逊志，百年几见易含章。
君温有脚开春盎，我暗无心得夜光。
可奈文场催战急，陈云飞动正堂堂。
谭仁季以二诗见贻走笔次韵
作者：曹彦约
朝代：宋

风声久想杜陵珂，坐对忘年可烂柯。
但觉清谈挥玉柄，也知文律敌金科。
螳螂欲张难当辙，鼹鼠终微漫饮河。
从此异堂风月好，满腔茅塞半消磨。
谭仁季以二诗见贻走笔次韵
作者：曹彦约
朝代：宋

风声久想杜陵珂，坐对忘年可烂柯。但觉清谈挥玉柄，也知文律敌金科。螳螂欲振难当辙，鼹鼠终微漫饮河。从此巽堂风月好，满腔茅塞半消磨。诗才清不羡沧浪，曾向欧曾接瓣香。万里相逢书逊志，百年几见易含章。君温有脚开春盎，我暗无心得夜光。可奈文场催战急，阵云飞动正堂堂。
谭仁季以二诗见贻走笔次韵·其一
作者：曹彦约
朝代：宋
体裁：七言律诗

风声久想杜陵珂，坐对忘年可烂柯。但觉清谈挥玉柄，也知文律敌金科。螳螂欲振难当辙，鼹鼠终微漫饮河。从此巽堂风月好，满腔茅塞半消磨。
谭仁季以二诗见贻走笔次韵·其二
作者：曹彦约
朝代：宋
体裁：七言律诗

诗才清不羡沧浪，曾向欧曾接瓣香。万里相逢书逊志，百年几见易含章。君温有脚开春盎，我暗无心得夜光。可奈文场催战急，阵云飞动正堂堂。
豫章贺丁漕建台宴口号
作者：曹彦约
朝代：宋

车马盈六拨不开，彩衣新著乡衣来。
壮怀风月归英荡，满意江山入酒杯。
便觉阳和通嶰竹，已知春信到官梅。
西江岂是留人处，筑得沙堤唤得回。
豫章贺丁漕建台宴口号
作者：曹彦约
朝代：宋

车马盈门拨不开，綵衣新着绣衣来。
壮怀风月归英簜，满意江山入酒杯。
便觉阳和通嶰竹，已知春信到官梅。
西江岂是留人处，筑得沙堤唤得回。
豫章贺丁漕建台宴口号
作者：曹彦约
朝代：宋

车马盈门拨不开，綵衣新著绣衣来。壮怀风月归英簜，满意江山入酒杯。便觉阳和通嶰竹，已知春信到官梅。西江岂是留人处，筑得沙堤唤得回。
赠别徐秀
作者：曹彦约
朝代：宋

出京才四日，雨雪日一县。
行偏淛江头，梦识庐山面。
相逢兄弟欢，莫作儿女恋。
归讲动心旌，春风摇柳线。
赠别徐秀
作者：曹彦约
朝代：宋

出京才四日，雨雪日一县。行遍浙江头，梦识庐山面。相逢兄弟欢，莫作儿女恋。归计动心旌，春风摇柳线。
赠别徐秀
作者：曹彦约
朝代：宋

出京纔四日，雨雪日一县。
行徧淛江头，梦识庐山面。
相逢兄弟欢，莫作儿女恋。
归计动心旌，春风摇柳线。
赠别潘汉臣
作者：曹彦约
朝代：宋
体裁：古风

宦薄鱼上竿，地左猿择木。经过还似旧，笑语何时足。留君潘鬓在，许我曹装趣。三年却归来，此梦如何续。
赠日者
作者：曹彦约
朝代：宋

我本无能人，简册强缠绕。饶舌苦譊譊，外貌似了了。应酬聊复尔，懒惰亦不少。眨眼鼻如雷，黄昏到天晓。
赠日者
作者：曹彦约
朝代：宋

我本无能人，简册强缠绕。
饶舌苦譊譊，外貌似了了。
应酬聊復尔，懒惰亦不少。
眨眼鼻如雷，黄昏到天晓。
赠日者
作者：曹彦约
朝代：宋

我本无能人，简册强缠绕，
饶舌苦譊譊，外貌似了了。
应酬聊复尔，懒惰亦不少。
眨眼鼻如雷，黄昏到天晓。
赵和宗挽诗三首
作者：曹彦约
朝代：宋

三桂先猷远，公来应瑞芝。
子能传世业，令欲偏孙枝。
笏盛床应满，端闿橐已持。
挂冠犹进秩，天意卜深知。
赵和宗挽诗三首
作者：曹彦约
朝代：宋

壮日民师帅，中年国典刑。
六分名郡竹，两粲使华星。
彩戏方娱侍，丹旌忽篆铭。
空馀泉一滴，万古叹清泠。
赵知宗挽诗三首
作者：曹彦约
朝代：宋

壮日民师帅，中年国典刑。六分名郡竹，两粲使华星。綵戏方娱侍，丹旌忽篆铭。空馀泉一滴，万古叹清泠。三桂先猷远，公来应瑞芝。子能传世业，令欲遍孙枝。笏盛床应满，端闿橐已持。挂冠犹进秩，天意卜深知。汇水誇同邑，桐江事事贤。骨寒谁与地，言重却笺天。游宦常千里，归来共一川。西门今日路，忍泪入资延。
赵知宗挽诗三首·其一
作者：曹彦约
朝代：宋

壮日民师帅，中年国典刑。
六分名郡竹，两粲使华星。
綵戏方娱侍，丹旌忽篆铭。
空余泉一滴，万古叹清泠。
赵知宗挽诗三首·其一
作者：曹彦约
朝代：宋

壮日民师帅，中年国典刑。六分名郡竹，两粲使华星。綵戏方娱侍，丹旌忽篆铭。空馀泉一滴，万古叹清泠。
赵知宗挽诗三首·其三
作者：曹彦约
朝代：宋

汇水夸同邑，桐江事事贤。
骨寒谁与地，言重却笺天。
游宦常千里，归来共一川。
西门今日路，忍泪入资延。
赵知宗挽诗三首·其三
作者：曹彦约
朝代：宋

汇水誇同邑，桐江事事贤。骨寒谁与地，言重却笺天。游宦常千里，归来共一川。西门今日路，忍泪入资延。
赵知宗挽诗三首·其二
作者：曹彦约
朝代：宋

三桂先猷远，公来应瑞芝。
子能传世业，令欲徧孙枝。
笏盛床应满，端闿橐已持。
挂冠犹进秩，天意卜深知。
赵知宗挽诗三首·其二
作者：曹彦约
朝代：宋

三桂先猷远，公来应瑞芝。子能传世业，令欲遍孙枝。笏盛床应满，端闿橐已持。挂冠犹进秩，天意卜深知。
迎寺丞舅归舟
作者：曹彦约
朝代：宋

桂林使者赤松人，争得匡庐自在身。蝉蜕一官惊俗子，鹳鸣双橹压江神。人生到此方为乐，世路新来可具陈。开尽朱门无锁钥，满城桃李万家春。
迎寺丞舅归舟
作者：曹彦约
朝代：宋

桂林使者赤松人，争得匡庐自在身。
蝉蜕一官惊俗子，鹳鸣双艣压江神。
人生到此方为乐，世路新来可具陈。
开尽朱门无锁钥，满城桃李万家春。
迎春花
作者：曹彦约
朝代：宋

锦作薰笼越样新，迎春犹及送还春。花时色与香如此，花后娟娟更可人。睡入华胥日未曛，博山何在宝香闻。觉来但有南窗静，叶瘦花肥醉锦薰。
迎春花·其一
作者：曹彦约
朝代：宋

锦作熏笼越样新，迎春犹及送还春。
花时色与香如此，花后娟娟更可人。
迎春花·其一
作者：曹彦约
朝代：宋

锦作薰笼越样新，迎春犹及送还春。花时色与香如此，花后娟娟更可人。
迎春花·其二
作者：曹彦约
朝代：宋

睡入华胥日未曛，博山何在宝香闻。
觉来但有南窗静，叶瘦花肥醉锦熏。
迎春花·其二
作者：曹彦约
朝代：宋

睡入华胥日未曛，博山何在宝香闻。觉来但有南窗静，叶瘦花肥醉锦薰。
连雨中买归舟
作者：曹彦约
朝代：宋
体裁：七言律诗

泛菊囊萸事已休，光阴无脚驶如流。更无出入消磨雨，只有悲凉断送秋。戴屋未停持伞手，买舟先办打篷头。悬知明镜重飞处，昵昵灯前问鄂州。
连雨中买归舟
作者：曹彦约
朝代：宋

泛菊囊萸事已休，光阴无脚驶如流。
更无出入消磨雨，只有悲凉断送秋。
戴屋未停持繖手，买舟先辨打篷头。
悬知明镜重飞处，昵昵灯前问鄂州。
连雨坐湖庄
作者：曹彦约
朝代：宋
体裁：五言律诗

泥泞政如许，出门安所之。龙公无倦日，老子有閒时。适意家常酒，忘怀独自棋。困来饶一睡，百虑本何思。
送以道赴汉东兵官因呈绣使吴胜之同年兼简李伯行检法许定夫军使三首
作者：曹彦约
朝代：宋

久入功名会，新携辟召书。忠勤曾策励，奋迅此权舆。当路心知己，长城指望渠。只将真实地，持守足安居。仗斧暴公子，酌泉吴隐之。斯人未易得，于我最相知。见义为常勇，求贤信不疑。典刑今在此，此去有馀师。李许相从久，时方混武文。议刑新幕府，保塞旧将军。二士俱人物，三贤更主君。春兰秋菊意，他日共风云。
送以道赴汉东兵官因呈绣使吴胜之同年兼简李伯行检法许定夫军使三首·其三
作者：曹彦约
朝代：宋
体裁：五言律诗

李许相从久，时方混武文。议刑新幕府，保塞旧将军。二士俱人物，三贤更主君。春兰秋菊意，他日共风云。
送以道赴汉东兵官因呈绣使吴胜之同年兼简李伯行检法许定夫军使三首·其二
作者：曹彦约
朝代：宋

仗斧暴公子，酌泉吴隐之。斯人未易得，于我最相知。见义为常勇，求贤信不疑。典刑今在此，此去有馀师。
送以道赴汉东兵官因呈绣使吴胜之同年兼简李伯行检法许定夫军使三首·其二
作者：曹彦约
朝代：宋

仗斧暴公子，酌泉吴隠之。
斯人未易得，于我最相知。
见义为常勇，求贤信不疑。
典刑今在此，此去有余师。
送以道赴汉东兵官因呈绣使吴胜这同年兼简李
作者：曹彦约
朝代：宋
体裁：五言律诗

久入功名会，新携辟召书。忠勤曾策励，奋迅此权舆。当路心知己，长城指望渠。只将真实地，持守足安居。
送以道赴汉东兵官因呈绣使吴胜这同年兼简李
作者：曹彦约
朝代：宋

仗斧暴公子，酌泉吴隐之。
斯人未易得，於我最相知。
见义为常勇，求贤信不疑。
典刑今在此，此去有馀师。
送十三郎赴尉汉阳二首
作者：曹彦约
朝代：宋

宦路今如此，亲闱望已深。是谁门户责，慰我父兄心。镜里休频看，杯中但浅斟。前贤官业处，端的要追寻。此地关情久，淳庞好士民。向来同患难，今历几秋春。綵棒迎新尉，绨袍说旧人。为言昌谷老，寄语益相亲。
送十三郎赴尉汉阳二首
作者：曹彦约
朝代：宋

此地关情久，淳庞好士民。
向来同患难，今历几秋春。
彩棒迎新尉，绨袍说旧人。
为言昌谷老，寄语益相亲。
送十三郎赴尉汉阳二首·其一
作者：曹彦约
朝代：宋

宦路今如此，亲闱望已深。
是谁门户责，慰我父兄心。
镜裏休频看，杯中但浅斟。
前贤官业处，端的要追寻。
送十三郎赴尉汉阳二首·其一
作者：曹彦约
朝代：宋

宦路今如此，亲闱望已深。是谁门户责，慰我父兄心。镜里休频看，杯中但浅斟。前贤官业处，端的要追寻。
送十三郎赴尉汉阳二首·其二
作者：曹彦约
朝代：宋
体裁：五言律诗

此地关情久，淳庞好士民。向来同患难，今历几秋春。綵棒迎新尉，绨袍说旧人。为言昌谷老，寄语益相亲。
送友人
作者：曹彦约
朝代：宋

药裹包回碾臼声，得閒消息病先轻。谓予不信看舟楫，之死无他况利名。积雨晴边花蒂耐，好风吹外叶声平。只愁岸送樯留后，却忆湘南老友生。
送友人
作者：曹彦约
朝代：宋

药裹包回碾臼声，得閒消息病先轻。
谓予不信看舟楫，之死无他况利名。
积雨晴边花蔕耐，好风吹外叶声平。
只愁岸送樯留后，却忆湘南老友生。
送子通司法之官括苍
作者：曹彦约
朝代：宋

议礼蠲租两有声，老坡元不计身荣。
为民受屈今谁似，有子能传近得名。
此去掾曹无暖席，是中科律定持衡。
公余更欲翻经籍，古道时才孰重轻。
送子通司法之官括苍
作者：曹彦约
朝代：宋

议礼蠲租两有声，老坡元不计身荣。为民受屈今谁似，有子能传近得名。此去掾曹无暖席，是中科律定持衡。公馀更欲翻经籍，古道时才孰重轻。
送子通司法这官括苍
作者：曹彦约
朝代：宋

议礼蠲租两有声，老坡元不计身荣。
为民受屈今谁似，有子能传近得名。
此去掾曹我暖席，是中科律定持衡。
公馀更欲翻经藉，古道时才孰重轻。
送易彦章以太学正召
作者：曹彦约
朝代：宋
体裁：七言律诗

涵养书生二百春，为渠文物有经纶。只今领袖贤关地，畴昔锱铢舍法人。吾道年来多落落，士风从此却彬彬。不应小折陈蕃角，谩谓朝家弃直臣。
送权次翁赴湖北计幕
作者：曹彦约
朝代：宋

万灶貔貅趣上边，皇华新遣墨犹鲜。何人共了飞刍事，有客同称入幕贤。举酒便惊分袂处，挂帆直到赏音前。不妨勋业高前哲，却与山寮作后编。
送权次翁赴湖北计幕
作者：曹彦约
朝代：宋

万灶貔貅趣上边，皇华新遣墨犹鲜。
何人共了飞刍事，有客同称入幕贤。
举酒便惊分袂处，挂帆真至赏音前。
不妨勋业高前哲，却与山寮作后编。
送权次翁赴湖北计幕
作者：曹彦约
朝代：宋

万竈貔貅趣上边，皇华新遣墨犹鲜。
何人共了飞刍事，有客同称入幕贤。
举酒便惊分袂处，挂帆直到赏音前。
不妨勋业高前哲，却与山寮作后编。
送湖口尉王德高解印东归
作者：曹彦约
朝代：宋
体裁：七言律诗

笑解龟符指郑乡，应从凤口得书忙。平生璧水功名志，壮岁钟山姓字香。恶少何人窥瓮牖，长官无事燕琴堂。从今我亦南州吏，乞取梅仙已验方。
送真希元侍郎得祠西归
作者：曹彦约
朝代：宋

愿治方凝伫，求归竟得閒。空令如我辈，忍愧尚朝班。望重忠嘉上，身轻去就间。渺然人物虑，少壮亦衰颜。
送真希元侍郎得祠西归
作者：曹彦约
朝代：宋

愿治方凝竚，求归竟得閒。
空令如我辈，忍媿尚朝班。
望重忠嘉上，身轻去就间。
渺然人物虑，少壮亦衰颜。
送真希元侍郎得祠西归
作者：曹彦约
朝代：宋

愿治方凝竚，求归竟得闲。
空令如我辈，忍愧尚朝班。
望重忠嘉上，身轻去就间。
渺然人物虑，少壮亦衰颜。
送章致远贤良赴招抚司机幕
作者：曹彦约
朝代：宋
体裁：七言律诗

穷经知国更知兵，梁楚中间播此声。唐幕亟招温处士，汉廷徐策董先生。平时未识人贤否，用处方关国重轻。露布便多机事少，寄书因到武昌城。
送绵竹王主簿
作者：曹彦约
朝代：宋

渴想才名不计年，得诗甜处彻中边。
知君眼裏藏青白，託意杯中别圣贤。
万里偶逢多幸耳，一朝相别两茫然。
荣归蜀道川涂稳，莫漫嚱吁信谪仙。
送绵竹王主簿
作者：曹彦约
朝代：宋

渴想才名不计年，得诗甜处彻中边。
知君眼里藏青白，吒意杯中别圣贤。
万里偶逢多幸耳，一朝相别两茫然。
荣归蜀道川涂稳，莫漫嚱吁信谪仙。
送绵竹王主簿
作者：曹彦约
朝代：宋

渴想才名不计年，得诗甜处彻中边。知君眼里藏青白，托意杯中别圣贤。万里偶逢多幸耳，一朝相别两茫然。荣归蜀道川涂稳，莫漫嚱吁信谪仙。
送胡倅辟书不遂复到选部
作者：曹彦约
朝代：宋

便饱薄帆纵木兰，王阳时节好弹冠。
官身台历星迟速，世路天香篆屈盘。
人去边头三策在，春回天上五溪寒。
归飞未戢青冥翅，却与朝廷作心翰。
送胡倅辟书不遂復到选部
作者：曹彦约
朝代：宋
体裁：七言律诗

便饱蒲帆纵木兰，王阳时节好弹冠。官身台历星迟速，世路天香篆屈盘。人去边头三策在，春回天上五溪寒。归飞未戢青冥翅，却与朝廷作羽翰。
送腊
作者：曹彦约
朝代：宋

谓向年前稍自宽，恼人时序故多端。
几回水落还添浦，百样天晴却转寒。
未有梅开供探讨，若无酒遣太衰残。
明朝便是春来处，暖律丁宁着眼看。
送腊
作者：曹彦约
朝代：宋

谓向年前稍自宽，恼人时序故多端。几回水落还添浦，百样天晴却转寒。未有梅开供探讨，若无酒遣太衰残。明朝便是春来处，暖律丁宁著眼看。
送萧季然倅均州
作者：曹彦约
朝代：宋

持家远与立朝同，善继何人似乃翁。国史但书萧傅直，乡评更仰伯夷风。只今边备艰难际，自古官箴谨饬中。四帙亲朋今健者，尚看褒诏诧江东。
送萧季然倅均州
作者：曹彦约
朝代：宋

持家远与立朝同，善继何人似乃翁。
国史但书萧傅直，乡评更仰伯夷风。
只今边备艰难际，自古官箴谨饬中。
四袠亲朋今健者，尚看褒诏诧江东。
送蓬丘山人张以道归吉州
作者：曹彦约
朝代：宋

山人曾着宰官衫，了事还为马口衔。
别我三年无瞬息，思君一节尚巉岩。
人生契合常如此，吾道年来见大凡。
雨后只愁风力健，江空无计款归帆。
送蓬丘山人张以道归吉州
作者：曹彦约
朝代：宋

山人曾著宰官衫，了事还为马口衔。别我三年无瞬息，思君一节尚巉岩。人生契合常如此，吾道年来见大凡。雨后只愁风力健，江空无计款归帆。
送赵主簿
作者：曹彦约
朝代：宋

新诗燕婉似花繁，好在鵷行接羽翰。
一笑相逢江海客，三年犹老簿书官。
见闻我阙犹干禄，矍铄君能欲据鞍。
却似岑参寮友会，阳春一曲和皆难。
送赵主簿
作者：曹彦约
朝代：宋
体裁：七言律诗

新诗燕婉似花繁，好在鹓行接羽翰。一笑相逢江海客，三年犹老簿书官。见闻我阙犹干禄，矍铄君能欲据鞍。却似岑参寮友会，阳春一曲和皆难。
送赵侍朗被召
作者：曹彦约
朝代：宋

大纛高牙占帅垣，甘泉人物帝王孙。
文如贺白尤寒素，政似龚典更本原。
岁课未书先报政，诏封频趣定调元。
欲知惠爱今多少，水满长川月满村。
送赵侍朗被召
作者：曹彦约
朝代：宋

忆昨东来护印章，又从此去乌朝装。
辛勤行李知身老，幸会依莲到骨香。
五十功名犹落寞，百千怀抱转荒唐。
而今亲见为霖雨，野草幽花特地久。
送赵侍朗被召
作者：曹彦约
朝代：宋

祗为分尤辍近臣，不应持久费经纶。
暂来制阃无多日，归去朝天及早春。
红旆绿油生羽翼，落霞秋水动精神。
行行但说长安近，辜负攀留几许人。
送赵侍郎被召
作者：曹彦约
朝代：宋

大纛高牙古帅垣，甘泉人物帝王孙。文如贺白尤寒素，政似龚黄更本原。岁课未书先报政，诏封频趣定调元。欲知惠爱今多少，水满长川月满村。祇为分忧辍近臣，不应持久费经纶。暂来制阃无多日，归去朝天及早春。红旆绿油生羽翼，落霞秋水动精神。行行但说长安近，辜负攀留几许人。忆昨东来护印章，又从此去饯朝装。辛勤行李知身老，幸会依莲到骨香。五十功名犹落寞，百千怀抱转荒唐。而今亲见为霖雨，野草幽花特地芳。
送赵侍郎被召·其一
作者：曹彦约
朝代：宋
体裁：七言律诗

大纛高牙古帅垣，甘泉人物帝王孙。文如贺白尤寒素，政似龚黄更本原。岁课未书先报政，诏封频趣定调元。欲知惠爱今多少，水满长川月满村。
送赵侍郎被召·其三
作者：曹彦约
朝代：宋
体裁：七言律诗

忆昨东来护印章，又从此去饯朝装。辛勤行李知身老，幸会依莲到骨香。五十功名犹落寞，百千怀抱转荒唐。而今亲见为霖雨，野草幽花特地芳。
送赵侍郎被召·其二
作者：曹彦约
朝代：宋
体裁：七言律诗

祇为分忧辍近臣，不应持久费经纶。暂来制阃无多日，归去朝天及早春。红旆绿油生羽翼，落霞秋水动精神。行行但说长安近，辜负攀留几许人。
送赵安卿召除考功
作者：曹彦约
朝代：宋

秉节归来乍赐环，握兰高处自催班。身趋地禁严凝上，名在湘清欸乃间。万灶艰难宽国步，一星咫尺近天颜。席前若问长沙事，只有深仁渗百蛮。五老重湖一腐儒，强令随牒应时须。杜陵身世霜前鬓，陶令田园雨后芜。梅菊满怀忧岁晚，松楸关念怯春濡。知音自是调元手，乞与还山护命符。
送赵安卿召除考功·其一
作者：曹彦约
朝代：宋

秉节归来乍赐环，握兰高处自催班。
身趋地禁严凝上，名在湘清欵乃间。
万竈艰难宽国步，一星咫尺近天颜。
席前若问长沙事，只有深仁渗百蛮。
送赵安卿召除考功·其一
作者：曹彦约
朝代：宋

秉节归来乍赐环，握兰高处自催班。身趋地禁严凝上，名在湘清欸乃间。万灶艰难宽国步，一星咫尺近天颜。席前若问长沙事，只有深仁渗百蛮。
送赵安卿召除考功·其二
作者：曹彦约
朝代：宋
体裁：七言律诗

五老重湖一腐儒，强令随牒应时须。杜陵身世霜前鬓，陶令田园雨后芜。梅菊满怀忧岁晚，松楸关念怯春濡。知音自是调元手，乞与还山护命符。
送赵户侍出守镇江
作者：曹彦约
朝代：宋
体裁：七言律诗

都人车马闹城闉，似惜民曹更牧民。到处忠勤无粉饰，入朝言语有经纶。只今次辅须贤帅，自古维城必懿亲。报政不须三五月，姓名端的记严宸。
送赵户侍出守镇江
作者：曹彦约
朝代：宋

都人车马闹城闉，似惜民曹更牧民。
到处忠勤无粉饰，入朝言语有经纶，
只今次辅须贤帅，自古维城必懿亲。
报政不须三五月，姓我端的记严宸。
送钱文季国博赴召
作者：曹彦约
朝代：宋

冲暑相迎慰寂寥，忍寒为别助萧条。
笑谈但喜频挥麈，梦想何尝到续貂，
已辨犁锄供老圃，尚乘轺传吒公朝。
班联若问官联旧，说与思归不自聊。
送钱文季国博赴召
作者：曹彦约
朝代：宋

每向招贤看典刑，中间人物似零丁。只因朋党排诸老，无复纷纶任五经。一节何如归帝所，赐环元不为郎星。古来官职论车斗，只有忠嘉可篆铭。冲暑相迎慰寂寥，忍寒为别助萧条。笑谈但喜频挥麈，梦想何尝到续貂。已办犁锄供老圃，尚乘轺传托公朝。班联若问官联旧，说与思归不自聊。
送钱文季国博赴召·其一
作者：曹彦约
朝代：宋

每向招贤看典刑，中间人物似零丁。只因朋党排诸老，无复纷纶任五经。一节何如归帝所，赐环元不为郎星。古来官职论车斗，只有忠嘉可篆铭。
送钱文季国博赴召·其一
作者：曹彦约
朝代：宋

每向招贤看典刑，中间人物似零丁。
只因朋党排诸老，无復纷纶任五经。
一节何如归帝所，赐环元不为郎星。
古来官职论车斗，只有忠嘉可篆铭。
送钱文季国博赴召·其二
作者：曹彦约
朝代：宋

冲暑相迎慰寂寥，忍寒为别助萧条。笑谈但喜频挥麈，梦想何尝到续貂。已办犁锄供老圃，尚乘轺传托公朝。班联若问官联旧，说与思归不自聊。
送钱文季国博赴召·其二
作者：曹彦约
朝代：宋

衝暑相迎慰寂寥，忍寒为别助萧条。
笑谈但喜频挥麈，梦想何尝到续貂。
已办犁锄供老圃，尚乘轺传託公朝。
班联若问官联旧，说与思归不自聊。
送陈彦功入都
作者：曹彦约
朝代：宋

握手论心九历年，中间多难不堪传。
相亲幕府分襟后，说到铜官制锦前。
访我田园犹命驾，爱贤时节好加鞭。
别怀莫问书疎数，老病无端日昼眠。
送陈彦功入都
作者：曹彦约
朝代：宋

握手论心九历年，中间多难不堪传。相亲幕府分襟后，说到铜官制锦前。访我田园犹命驾，爱贤时节好加鞭。别怀莫问书疏数，老病无端日昼眠。
送雷赴漕召
作者：曹彦约
朝代：宋

几年分阃作遨头，又拥皇华岁两周。
岂有休声勤注倚，尚持英荡但咨诹。
只今衮职须谁补，自古官身可自由。
相业青徐宁有定，好将功业张吾州。
送雷赴漕召
作者：曹彦约
朝代：宋

诏书隐隐下穹窿，已觉朝廷后此翁。儒雅久称唐吏部，典刑今对汉申公。薰风使者驱驰外，暇日斯民长养中。麦陇秧田政如许，定应归报不言功。几年分阃作遨头，又拥皇华岁两周。岂有休声勤注倚，尚持英簜但咨诹。只今衮职须谁补，自古官身可自由。相业青徐宁有定，好将功业张吾州。我生虽晚亦匡庐，得见先生喜有馀。止为包荒安邸舍，敢将入幕论乡闾。一官贪禄无他望，四海安身即定居。幽谷若因明主问，莫言臣邑有相如。
送雷赴漕召·其一
作者：曹彦约
朝代：宋

诏书隐隐下穹窿，已觉朝廷后此翁。儒雅久称唐吏部，典刑今对汉申公。薰风使者驱驰外，暇日斯民长养中。麦陇秧田政如许，定应归报不言功。
送雷赴漕召·其一
作者：曹彦约
朝代：宋

诏书隠隠下穹窿，已觉朝廷后此翁。
儒雅久称唐吏部，典刑今对汉申公。
熏风使者驱驰外，暇日斯民长养中。
麦陇秧田政如许，定应归报不言功。
送雷赴漕召·其三
作者：曹彦约
朝代：宋

我生虽晚亦匡庐，得见先生喜有余。
止为包荒安邸舍，敢将入幕论乡闾。
一官贪禄无他望，四海安身即定居。
幽谷若因明主问，莫言臣邑有相如。
送雷赴漕召·其三
作者：曹彦约
朝代：宋

我生虽晚亦匡庐，得见先生喜有馀。止为包荒安邸舍，敢将入幕论乡闾。一官贪禄无他望，四海安身即定居。幽谷若因明主问，莫言臣邑有相如。
送雷赴漕召·其二
作者：曹彦约
朝代：宋
体裁：七言律诗

几年分阃作遨头，又拥皇华岁两周。岂有休声勤注倚，尚持英簜但咨诹。只今衮职须谁补，自古官身可自由。相业青徐宁有定，好将功业张吾州。
送魏使君归宛陵二首
作者：曹彦约
朝代：宋

姓名久已御屏间，合上锋车入帝关。岂有荐书喧笔橐，但留声价惠江山。簿书袖手诗还在，出处忘情意自閒。不分爱江楼下水，隔人无计可追攀。我无郡绩合归与，君有时名孰舍诸。其事颇同人颇异，此心相照亦相疏。一时风力天容改，后夜月华云气舒。同是江南易回首，人来多寄一行书。
送魏使君归宛陵二首·其一
作者：曹彦约
朝代：宋
体裁：七言律诗

姓名久已御屏间，合上锋车入帝关。岂有荐书喧笔橐，但留声价惠江山。簿书袖手诗还在，出处忘情意自閒。不分爱江楼下水，隔人无计可追攀。
送魏使君归宛陵二首·其二
作者：曹彦约
朝代：宋

我无郡绩合归与，君有时名孰舍诸。
其事颇同人颇异，此心相照亦相疎。
一时风力天容改，后夜月华云气舒。
同是江南易回首，人来多寄一行书。
送魏使君归宛陵二首·其二
作者：曹彦约
朝代：宋

我无郡绩合归与，君有时名孰舍诸。其事颇同人颇异，此心相照亦相疏。一时风力天容改，后夜月华云气舒。同是江南易回首，人来多寄一行书。
送魏使群归宛陵二首
作者：曹彦约
朝代：宋

姓名久已御屏间，合上锋车入帝关。
岂有荐书喧笔橐，但留声价惠江山。
簿书袖手诗还在，出处忘情意自闲。
不分爱江楼下水，隔人无计可追攀。
道中遣兴
作者：曹彦约
朝代：宋
体裁：五言律诗

游宦何曾乐，佳时又出门。春深花处处，社近鼓村村。天地一羁旅，江山千吐吞。平生黄奶误，今日曲生尊。
道中遣兴
作者：曹彦约
朝代：宋

游宦何曾乐，佳时又出门。
春深花处处，社近鼓村村。
天地一羁旅，江山千吐吞。
平生黄妳误，今日麴生尊。
道傍得熟人家
作者：曹彦约
朝代：宋

旧雨留烟饰短垣，浅沙催水撼衡门。
旗帘动眼新迎客，䆉䅉关心故弄孙。
道傍得熟人家
作者：曹彦约
朝代：宋

旧雨留烟饰短垣，浅沙催水撼衡门。旗帘动眼新迎客，䆉稏关心故弄孙。
道傍得熟人家
作者：曹彦约
朝代：宋

旧雨留烟饰短垣，浅沙催水撼衡门。
旗帘动眼新迎客，𫁂稏关心故弄孙。
遣吏约同官弈棋议事知有苏山之游不果来晚使
作者：曹彦约
朝代：宋

索居谁复共前筹，坐想苏山最上头。
并辔水兼天共远，孤吟棋与酒皆愁。
熟令客里挤老老，不分军前断送秋。
却有邻翁惊笑语，夜来尊俎对贤侯。
遣吏约同官弈棋议事知有苏山之游不果来晚使君载酒见过遂赋此诗
作者：曹彦约
朝代：宋

索居谁复共前筹，坐想苏山最上头。并辔水兼天共远，孤吟棋与酒皆愁。孰令客里挤排老，不分军前断送秋。却有邻翁惊笑语，夜来尊俎对贤侯。
遣吏约同官弈棋议事知有苏山之游不果来晚使君载酒见过遂赋此诗
作者：曹彦约
朝代：宋

索居谁復共前筹，坐想苏山最上头。
并辔水兼天共远，孤吟棋与酒皆愁。
孰令客裏挤排老，不分军前断送秋。
却有邻翁惊笑语，夜来尊俎对贤侯。
遣将追贼何公桥
作者：曹彦约
朝代：宋
体裁：五言律诗

迟尔停车久，偷生恐未然。皇威三令后，民瘼万端前。貔虎烟尘地，猩鼯雨雾天。监官有老眼，巢幕暂狂颠。
邵武赵使君挽章二首
作者：曹彦约
朝代：宋

近代金枝里，何人桂籍传。祖孙三世盛，文武两科全。日月开宏业，山川哭盛年。天高无可问，有德在民编。脱白同辛丑，苍黄共丙寅。京华誇俊逸，鄂渚话酸辛。谓上樵川最，还登要路津。邻墙摧一柱，岁晚倍伤神。
邵武赵使君挽章二首
作者：曹彦约
朝代：宋

近代金枝里，何人桂籍传。
衣孙三世盛，文武两科全。
日月开宏业，山川哭盛年。
天高无可问，有德在民编。
邵武赵使君挽章二首·其一
作者：曹彦约
朝代：宋

近代金枝裏，何人桂籍传。
祖孙三世盛，文武两科全。
日月开宏业，山川哭盛年。
天高无可问，有德在民编。
邵武赵使君挽章二首·其一
作者：曹彦约
朝代：宋

近代金枝里，何人桂籍传。祖孙三世盛，文武两科全。日月开宏业，山川哭盛年。天高无可问，有德在民编。
邵武赵使君挽章二首·其二
作者：曹彦约
朝代：宋

脱白同辛丑，苍黄共丙寅。
京华夸俊逸，鄂渚话酸辛。
谓上樵川最，还登要路津。
邻墙摧一柱，岁晚倍伤神。
邵武赵使君挽章二首·其二
作者：曹彦约
朝代：宋

脱白同辛丑，苍黄共丙寅。京华誇俊逸，鄂渚话酸辛。谓上樵川最，还登要路津。邻墙摧一柱，岁晚倍伤神。
郭承禧同年解倅印趋朝
作者：曹彦约
朝代：宋

仕路何曾乐，迎新却是荣。
诸公新引类，难弟久专城。
便恐班朝著，无劳仗友生。
长沙风月夜，炯炯自清明。
郭承禧同年解倅印趋朝
作者：曹彦约
朝代：宋

昔在慈恩会，交新意已亲。相逢游宦处，不比后来人。共度衡阳夏，平分岳麓春。夤缘如此少，欲别倍伤神。仕路何曾乐，迎亲却是荣。诸公新引类，难弟久专城。便恐班朝著，无劳仗友生。长沙风月夜，炯炯自清明。
郭承禧同年解倅印趋朝·其一
作者：曹彦约
朝代：宋
体裁：五言律诗

昔在慈恩会，交新意已亲。相逢游宦处，不比后来人。共度衡阳夏，平分岳麓春。夤缘如此少，欲别倍伤神。
郭承禧同年解倅印趋朝·其二
作者：曹彦约
朝代：宋

仕路何曾乐，迎亲却是荣。
诸公新引类，难弟久专城。
便恐班朝着，无劳仗友生。
长沙风月夜，炯炯自清明。
郭承禧同年解倅印趋朝·其二
作者：曹彦约
朝代：宋

仕路何曾乐，迎亲却是荣。诸公新引类，难弟久专城。便恐班朝著，无劳仗友生。长沙风月夜，炯炯自清明。
酬杨伯洪
作者：曹彦约
朝代：宋

扁舟一峡七经年，犹忆四民困备边。
已病一夫空有议，误谋元帅本非贤。
公朝虑蜀天常近，之子忧时火未然。
遇合却留经济用，此行应水愧登仙。
酬杨伯洪
作者：曹彦约
朝代：宋

扁舟下峡七经年，犹忆西民困备边。
已病一夫空有议，误谋元帅本非贤。
公朝虑蜀天常近，之子忧时火未然。
遇合却留经济用，此行应不媿登仙。
酬杨伯洪
作者：曹彦约
朝代：宋

扁舟下峡七经年，犹忆西民困备边。已病一夫空有议，误谋元帅本非贤。公朝虑蜀天常近，之子忧时火未然。遇合却留经济用，此行应不愧登仙。
重阳湖庄无菊走笔招赵季清黄一之登高
作者：曹彦约
朝代：宋

摇落江村菊就荒，苦无节物报重阳。
病来欲废传杯旧，老去唯思着帽强。
已变枫丹秋尽力，仅存萸紫晚添香。
登高有景那能赋，唤取骚人赵与黄。
重阳湖庄无菊走笔招赵季清黄一这登高
作者：曹彦约
朝代：宋

摇落江村菊就荒，苦无节物报重阳。病来欲废传杯旧，老去唯思著帽强。已变枫丹秋尽力，仅存萸紫晚添香。登高有景那能赋，唤取骚人赵与黄。
闻官军收復新息
作者：曹彦约
朝代：宋
体裁：五言律诗

降敌知无日，和戎事已休。百年艰国步，九世忆家雠。获蔡驰新捷，收京有定谋。可无蜂虿虑，马健更防秋。
闻道旁有死于贼者
作者：曹彦约
朝代：宋

义气穷羣策，妖氛惨一隅。
分忧吾弗职，殊死尔何辜。
智者连千虑，天乎媿匹夫。
诸军犹请战，此道不榛芜。
闻道旁有死于贼者
作者：曹彦约
朝代：宋

义气穷群策，妖氛惨一隅。分忧吾弗职，殊死尔何辜。智者连千虑，天乎愧匹夫。诸军犹请战，此道不榛芜。
陈伯量挽诗二首
作者：曹彦约
朝代：宋

朴茂开城府，师资足楷模。官卑虽晚境，子仕却亨途。不酒陈惊座，无金疏大夫。何人碑有道，老手看慈湖。我晚惭初学，公才又壮年。同盟觉山寺，共饮玉溪泉。薄宦身常隔，高怀骨易仙。伤心风作恶，不助过湖船。
陈伯量挽诗二首·其一
作者：曹彦约
朝代：宋
体裁：五言律诗

朴茂开城府，师资足楷模。官卑虽晚境，子仕却亨途。不酒陈惊座，无金疏大夫。何人碑有道，老手看慈湖。
陈伯量挽诗二首·其二
作者：曹彦约
朝代：宋
体裁：五言律诗

我晚惭初学，公才又壮年。同盟觉山寺，共饮玉溪泉。薄宦身常隔，高怀骨易仙。伤心风作恶，不助过湖船。
陈倅寄惠四诗用昌黎和裴相韵愧不能当也走笔
作者：曹彦约
朝代：宋

两岁驱驰马首东，曾微一战可论功。
因人偶尔成擒蔡，无计降之愧伐崇。
万灶炊烟归塞下，十分农事到湟中。
酸寒伎俩才如此，辜负新计吒至公。
陈倅寄惠四诗用昌黎和裴相韵愧不能当也走笔
作者：曹彦约
朝代：宋

近来人物眇江东，况也书生责勇功。
痛定却思三策谬，归来犹想万山崇。
谁从荀伯官寮晨，赋入昌黎句法中。
戎事尚多心事少，苦无佳语本酬公。
陈倅寄惠四诗用昌黎和裴相韵愧不能当也走笔赋二章以谢
作者：曹彦约
朝代：宋

两岁驱驰马首东，曾微一战可论功。因人偶尔成擒蔡，无计降之愧伐崇。万灶炊烟归塞下，十分农事到湟中。酸寒伎俩才如此，辜负新诗托至公。近来人物眇江东，况也书生责勇功。痛定却思三策谬，归来犹想万山崇。谁从荀伯官寮里，赋入昌黎句法中。戎事尚多心事少，苦无佳语可酬公。
陈倅寄惠四诗用昌黎和裴相韵愧不能当也走笔赋二章以谢·其一
作者：曹彦约
朝代：宋

两岁驱驰马首东，曾微一战可论功。
因人偶尔成擒蔡，无计降之媿伐崇。
万竈炊烟归塞下，十分农事到湟中。
酸寒伎俩纔如此，辜负新诗託至公。
陈倅寄惠四诗用昌黎和裴相韵愧不能当也走笔赋二章以谢·其一
作者：曹彦约
朝代：宋

两岁驱驰马首东，曾微一战可论功。因人偶尔成擒蔡，无计降之愧伐崇。万灶炊烟归塞下，十分农事到湟中。酸寒伎俩才如此，辜负新诗托至公。
陈倅寄惠四诗用昌黎和裴相韵愧不能当也走笔赋二章以谢·其二
作者：曹彦约
朝代：宋

近来人物眇江东，况也书生责勇功。
痛定却思三策谬，归来犹想万山崇。
谁从荀伯官寮裏，赋入昌黎句法中。
戎事尚多心事少，苦无佳语可酬公。
陈倅寄惠四诗用昌黎和裴相韵愧不能当也走笔赋二章以谢·其二
作者：曹彦约
朝代：宋

近来人物眇江东，况也书生责勇功。痛定却思三策谬，归来犹想万山崇。谁从荀伯官寮里，赋入昌黎句法中。戎事尚多心事少，苦无佳语可酬公。
陈氏夫人挽章
作者：曹彦约
朝代：宋

受氏推玄女，来嫔得召南。
躬行其诫七，礼尽所从三。
孝养衣皆彩，权舆色已蓝。
霜风吟木末，哀怨不能堪。
陈氏夫人挽章
作者：曹彦约
朝代：宋
体裁：五言律诗

受氏推玄女，来嫔得召南。躬行其诫七，礼尽所从三。孝养衣皆綵，权舆色已蓝。霜风吟木末，哀怨不能堪。
陪使护客晚发京口
作者：曹彦约
朝代：宋

拖船鸟惊兽骇奔，追夫雷动云作屯。
前日生辰使者去，贺正又出丹阳门。
欲上未上军人马，似响不响县官喏。
穷冬闸闭水不行，深夜火明山欲赭。
尚书太尉传语来，夫船未足官须内。
敌使三节能几耳，客载万舸何为哉。
甘心事仇谁作俑，耻不自羞犹怂恿。
古来秦祸不须胡，蒙恬斥外斯高宠。
陪使者护客晚发京口
作者：曹彦约
朝代：宋

拖船鸟惊兽骇奔，追夫雷动云作屯。前日生辰使者去，贺正又出丹阳门。欲上未上军人马，似响不响县官喏。穷冬闸闭水不行，深夜火明山欲赭。尚书太尉传语来，夫船未足官须催。敌使三节能几耳，客载万舸何为哉。甘心事仇谁作俑，耻不自羞犹怂恿。古来秦祸不须胡，蒙恬斥外斯高宠。
陪使者护客晚发京口
作者：曹彦约
朝代：宋

拖船鸟惊兽骇奔，追夫雷动云作屯。
前日生辰使者去，贺正又出丹阳门。
欲上未上军人马，似响不响县官喏。
穷冬闸闭水不行，深夜火明山欲赭。
尚书太尉传语来，夫船未足官须催。
敌使三节能几耳，客载万舸何为哉。
甘心事仇谁作俑，耻不自羞犹怂慂。
古来秦祸不须胡，蒙恬斥外斯高宠。
陪总卿戎帅登高因至郊外
作者：曹彦约
朝代：宋
体裁：七言律诗

万木阴阴覆女萝，一川佳处宝峰多。因晴领客催萸菊，恐雨妨农访麦禾。付我江山须领略，可人时节易蹉跎。心閒更了官中事，未必秋风奈老何。
陪总卿路钤相麦观花修出郊故事
作者：曹彦约
朝代：宋

二月春光最恼人，不禁春恼更寻春。
关心秀入青青陇，适意红临滟滟津。
开阖雨晴天气巧，铺张桃李世情均。
病夫已作庐山梦，尚拥篮舆吒后尘。
陪总卿路钤相麦观花修出郊故事
作者：曹彦约
朝代：宋

二月春光最恼人，不禁春恼更寻春。关心秀入青青陇，适意红临滟滟津。开阖雨晴天气巧，铺张桃李世情均。病夫已作庐山梦，尚拥篮舆托后尘。
陪总卿路钤相麦观花修出郊故事
作者：曹彦约
朝代：宋

二月春光最恼人，不禁春恼更寻春。
关心秀入青青陇，适意红临滟滟津。
开阖雨晴天气巧，铺张桃李世情均。
病夫已作庐山梦，尚拥篮舆託后尘。
陪李监税饮刘园
作者：曹彦约
朝代：宋

剩栽花木市低墙，满刻诗文榜画堂。
郁李齐开枝尚弱，牡丹垂谢蕊犹香。
书生野趣人间少，游子佳时客里忙。
准拟灯前儿女问，得君全不负春光。
陪李监税饮刘园
作者：曹彦约
朝代：宋

剩栽花木闹低墙，满刻诗文榜画堂。
郁李齐开枝尚弱，牡丹垂谢蕊犹香。
书生野趣人间少，游子佳时客裏忙。
准拟灯前儿女问，得君全不负春光。
陪李监税饮刘园
作者：曹彦约
朝代：宋

剩栽花木闹低墙，满刻诗文榜画堂。郁李齐开枝尚弱，牡丹垂谢蕊犹香。书生野趣人间少，游子佳时客里忙。准拟灯前儿女问，得君全不负春光。
陪漕使春日吴江之集戏赠元理森父
作者：曹彦约
朝代：宋

垂虹夜吸吴侬水，画鷁朝飞张翰里。
护客归来玉节闲，隐隐春光动浮蚁。
倾盖鲈鱼故交砺，可人森父佳元理。
著我中间醉却醒，旧管新收几年纪。
陪漕使春日吴江之集戏赠元理森父
作者：曹彦约
朝代：宋

垂虹夜吸吴侬水，画鹢朝飞张翰里。护客归来玉节閒，隐隐春光动浮蚁。倾盖鲈鱼故交蛎，可人森父佳元理。著我中间醉却醒，旧管新收几年纪。
陪漕使春日吴江之集戏赠元理森父
作者：曹彦约
朝代：宋

垂虹夜吸吴侬水，画鹢朝飞张翰里。
护客归来玉节閒，隠隠春光动浮蚁。
倾盖鲈鱼故交蛎，可人森父佳元理。
着我中间醉却醒，旧管新收几年纪。
雨中同官游野园
作者：曹彦约
朝代：宋

忙了三年乍得閒，便乘风雨看溪山。可怜过眼事多少，都不关心春往还。老至但惊霜上鬓，兴来聊复酒开颜。如今便作游人唤，更欲徜徉紫翠间。
雨中同官游野园
作者：曹彦约
朝代：宋

忙了三年乍得閒，便乘风雨看溪山。
可怜过眼事多少，都不关心春往还。
老至但惊霜上鬓，兴来聊復酒开颜。
如今便作游人唤，更欲徜徉紫翠间。
雨中同官游野园
作者：曹彦约
朝代：宋

忙了三年乍得闲，便乘风雨看溪山。
可怜过眼事多少，都不关心春往还。
老至但惊霜上鬓，兴来聊复酒开颜。
如今便作游人唤，更欲徜徉紫翠间。
雨后早行
作者：曹彦约
朝代：宋

嘉钲攒点担先行，未报平安睡已惊。
灯火避明天弄晓，鸟乌无乐雨悭晴。
唤来野渡水新涨，饱得晨炊烟自横。
驿使岭头无一信，笋舆咿轧强贪程。
雨后早行
作者：曹彦约
朝代：宋
体裁：七言律诗

鼓钲攒点担先行，未报平安睡已惊。灯火避明天弄晓，鸟乌无乐雨悭晴。唤来野渡水新涨，饱得晨炊烟自横。驿使岭头无一信，笋舆咿轧强贪程。
雨行宿高冈人家戏成口号
作者：曹彦约
朝代：宋
体裁：七言律诗

过了一坡更一坡，中间田道水成涡。雨来更骤担肩重，泥滑不休行步多。奈老杉松犹偃蹇，趋时桃李暂蹉跎。炊烟恋屋不肯出，夜宿人家烧薜萝。
雨行宿高冈入家戏成口号
作者：曹彦约
朝代：宋

过了一坡更一坡，中间田道水成涡。
雨来更聚担肩重，泥滑不休行步多。
奈老杉松犹偃蹇，趋时桃李暂蹉跎。
炊烟恋屋不肯出，夜宿人家烧薜萝。
雨雪中岁享卧病不能陪位令诸子代拜
作者：曹彦约
朝代：宋

岁事无多世事忙，病夫终日卧藤床。雪积易消春已近，雨来无节昼偏长。朝仪尚想三回舞，岁享难持一瓣香。莫道盖棺便无事，义方犹欲训诸郎。
雨雪中岁享卧病不能陪位令诸子代拜
作者：曹彦约
朝代：宋

岁事无多世事忙，病夫终日卧藤床。
雪积易消春已近，雨来无节昼偏长。
朝仪尚想三迴舞，岁享难持一瓣香。
莫道盖棺便无事，义方犹欲训诸郎。
雪中同赵仓从之泛舟饯钱宪文季酒中剧谈汉事
作者：曹彦约
朝代：宋

冬序玄以冥，闭塞乃共职。
巧作六花飞，与天为粉泽。
初舞若狂然，既定稍真积。
坐令宇宙间，万象变颜色。
霜肃特加厚，月皎更留迹。
晚节答造化，有此足清白。
今日此何日，双橹鸣大舶。
清溪照红妆，醴酒障行客。
莫言山水兴，萧散竟何益。
莫作儿女恋，黯然空戚戚。
有诏起闻人，意远理可即。
王所切经纶，言路倚忠直。
锄梃弄湘南，铁甲泠河北。
仓廪竭江外，蒙袂窘朝籴。
隐忧关念虑，闲暇已逼仄。
忽作一尺围，此事费紬绎。
先生持论高，践履我所识。
酒酣技已痒，汉事多发擿。
仲舒智似愚，纾缓却端的。
公孙巧乃拙，迎合屡倾侧。
缟衣纷陆离，见岘立消释。
惟有真实在，拍拍满胸臆。
雄辩醉得醒，温言寒褪力。
谁知百丈外，霏悄散珠璧。
须臾鼎分袂，眷恋语离席。
稿师与徒御，酥酷在肘腑。
此行朝雪宫，忧乐任指摘。
表沴戒袤丈，呈瑞伫盈尺。
勿棹子猷船，忽穿东郭屐。
高卧更何为，精神见肝膈。
归来情绪恶，胶舟隐沙砾。
辗转意悠哉，隐几不能息，
明年兆多黍，今年滋宿麦。
我居官得禄，我去家可食。
俯仰足欢颜，广厦庇仁宅。
想见燮调人，谠议进君德。
先生训故考，微小发幽赜。
七篇粗可意，馀子无为役。
持此力行之，愿以间谗慝。
盛哉孔孟心，万世信经籍。
雪中同赵仓从之泛舟饯钱宪文季酒中剧谈汉事临别文季索诗赋四十韵以寄
作者：曹彦约
朝代：宋

冬序玄以冥，闭塞乃其职。巧作六花飞，与天为粉泽。初舞若狂然，既定稍真积。坐令宇宙间，万象变颜色。霜肃特加厚，月皎更留迹。晚节答造化，有此足清白。今日此何日，双橹鸣大舶。清溪照红妆，醴酒障行客。莫言山水兴，萧散竟何益。莫作儿女恋，黯然空戚戚。有诏起闻人，意远理可即。王所切经纶，言路倚忠直。锄梃弄湘南，铁甲泠河北。仓廪竭江外，蒙袂窘朝籴。隐忧关念虑，閒暇已偪仄。忽作一尺围，此事费紬绎。先生持论高，践履我所识。酒酣技已痒，汉事多发擿。仲舒智似愚，纾缓却端的。公孙巧乃拙，迎合屡倾侧。缟衣纷陆离，见睍立消释。惟有真实在，拍拍满胸臆。雄辩醉得醒，温言寒褪力。谁知百丈外，霏屑散珠璧。须臾鼎分袂，眷恋语离席。篙师与徒御，酥酪在肘腋。此行朝雪宫，忧乐任指摘。表沴戒袤丈，呈瑞伫盈尺。勿棹子猷船，忽穿东郭屐。高卧更何为，精神见肝膈。归来情绪恶，胶舟隐沙砾。辗转意悠哉，隐几不能息。明年兆多黍，今年滋宿麦。我居官得禄，我去家可食。俯仰足欢颜，广厦庇仁宅。想见燮调人，谠议进君德。先生训故考，微小发幽赜。七篇粗可意，馀子无为役。持此力行之，愿以间谗慝。盛哉孔孟心，万世信经籍。
雪中同赵仓从之泛舟饯钱宪文季酒中剧谈汉事临别文季索诗赋四十韵以寄
作者：曹彦约
朝代：宋

冬序玄以冥，闭塞乃其职。
巧作六花飞，与天为粉泽。
初舞若狂然，既定稍真积。
坐令宇宙间，万象变颜色。
霜肃特加厚，月皎更留迹。
晚节答造化，有此足清白。
今日此何日，双艣鸣大舶。
清溪照红粧，醴酒障行客。
莫言山水兴，萧散竟何益。
莫作儿女恋，黯然空戚戚。
有诏起闻人，意远理可即。
王所切经纶，言路倚忠直。
锄梃弄湘南，铁甲泠河北。
仓廪竭江外，蒙袂窘朝籴。
隠忧关念虑，閒暇已偪仄。
忽作一尺围，此事费紬绎。
先生持论高，践履我所识。
酒酣技已痒，汉事多发擿。
仲舒智似愚，纾缓却端的。
公孙巧乃拙，迎合屡倾侧。
缟衣纷陆离，见睍立消释。
惟有真实在，拍拍满胸臆。
雄辩醉得醒，温言寒褪力。
谁知百丈外，霏屑散珠璧。
须臾鼎分袂，眷恋语离席。
篙师与徒御，酥酪在肘腋。
此行朝雪宫，忧乐任指摘。
表沴戒袤丈，呈瑞伫盈尺。
勿棹子猷船，忽穿东郭屐。
高卧更何为，精神见肝膈。
归来情绪恶，胶舟隠沙砾。
辗转意悠哉，隠几不能息。
明年兆多黍，今年滋宿麦。
我居官得禄，我去家可食。
俯仰足欢颜，广厦庇仁宅。
想见燮调人，谠议进君德。
先生训故考，微小发幽赜。
七篇粗可意，余子无为役。
持此力行之，愿以间谗慝。
盛哉孔孟心，万世信经籍。
雪中领客湖庄
作者：曹彦约
朝代：宋

天上琼林会，人间瑞物图。
山藏真面目，地涌巧工夫。
领客惊闾巷，携家窘仆奴。
却思边戍地，着铁更弯弧。
雪中领客湖庄
作者：曹彦约
朝代：宋

天上琼林会，人间瑞物图。山藏真面目，地涌巧工夫。领客惊闾巷，携家窘仆奴。却思边戍地，著铁更弯弧。
静坐对茶花偶作
作者：曹彦约
朝代：宋

菊后梅前冷落时，剪檀雕蜡酪为肌。人从老处亲平淡，花向无中补阙亏。地暖不忧春近远，窗空惟映月参差。病夫久废卢仝椀，鼻观从容圣得知。
静坐对茶花偶作
作者：曹彦约
朝代：宋
体裁：七言律诗

菊后梅前冷落时，剪檀雕蜡酪为肌。人从老处亲平淡，花向无中补阙亏。地暖不忧春近远，窗空惟映月参差。病夫久废卢仝碗，鼻观从容圣得知。
韩耕道交八绝句韵见寄因和答之
作者：曹彦约
朝代：宋

孤负灵蓍续短蓬，宠光枯枿附春藂。
他年买至岑参句，得主诗编吒杜公。
韩耕道交八绝句韵见寄因和答之
作者：曹彦约
朝代：宋

我句拙於妯女妆，尊前替戾敢承当。
何人错比罗敷艳，枉赋诗人陌上桑。
韩耕道交八绝句韵见寄因和答之
作者：曹彦约
朝代：宋

羽檄交驰骇电奔，诏书频下想天恩。
旧时懒惰如魔去，祗有书生习尚存。
韩耕道交八绝句韵见寄因和答之
作者：曹彦约
朝代：宋

营壘家家说望夫，将军志远在余吾。
从来万里千金费，曾有因粮事也无。
韩耕道交八绝句韵见寄因和答之
作者：曹彦约
朝代：宋

逢危无策愧时才，怀抱何曾得好开。
衮衮捷书一不断。活人基本要深培。
韩耕道次八绝句韵见寄因和答之
作者：曹彦约
朝代：宋

立说招携与殪戎，两端蛮触互论功。古来帝力通南北，山过焉支岭度葱。逢危无策愧时才，怀抱何曾得好开。衮衮捷书来不断，活人基本要深培。羽檄交驰骇电奔，诏书频下想天恩。旧时懒惰如魔去，祇有书生习尚存。营垒家家说望夫，将军志远在余吾。从来万甲千金费，曾有因粮事也无。我句拙于贫女妆，尊前替戾敢承当。何人错比罗敷艳，枉赋诗人陌上桑。特特新诗满意来，中间华藻任铺排。不知养拙干戈里，但觉愁端变好怀。孤负灵蓍续短蓬，宠光枯蘖附春丛。他年贾至岑参句，得入诗编托杜公。昌黎世有简编孙，邺下常传慷慨言。忆得此公端的健，但将忠力复名门。
韩耕道次八绝句韵见寄因和答之·其一
作者：曹彦约
朝代：宋
体裁：七言绝句

立说招携与殪戎，两端蛮触互论功。古来帝力通南北，山过焉支岭度葱。
韩耕道次八绝句韵见寄因和答之·其七
作者：曹彦约
朝代：宋

孤负灵蓍续短蓬，宠光枯枿附春藂。
他年贾至岑参句，得入诗编託杜公。
韩耕道次八绝句韵见寄因和答之·其七
作者：曹彦约
朝代：宋

孤负灵蓍续短蓬，宠光枯蘖附春丛。他年贾至岑参句，得入诗编托杜公。
韩耕道次八绝句韵见寄因和答之·其三
作者：曹彦约
朝代：宋
体裁：七言绝句

羽檄交驰骇电奔，诏书频下想天恩。旧时懒惰如魔去，祇有书生习尚存。
韩耕道次八绝句韵见寄因和答之·其二
作者：曹彦约
朝代：宋

逢危无策媿时才，怀抱何曾得好开。
衮衮捷书来不断，活人基本要深培。
韩耕道次八绝句韵见寄因和答之·其二
作者：曹彦约
朝代：宋

逢危无策愧时才，怀抱何曾得好开。衮衮捷书来不断，活人基本要深培。
韩耕道次八绝句韵见寄因和答之·其五
作者：曹彦约
朝代：宋

我句拙于贫女妆，尊前替戾敢承当。何人错比罗敷艳，枉赋诗人陌上桑。
韩耕道次八绝句韵见寄因和答之·其五
作者：曹彦约
朝代：宋

我句拙于贫女粧，尊前替戾敢承当。
何人错比罗敷艳，枉赋诗人陌上桑。
韩耕道次八绝句韵见寄因和答之·其八
作者：曹彦约
朝代：宋

昌黎世有简编孙，邺下常传慷慨言。忆得此公端的健，但将忠力复名门。
韩耕道次八绝句韵见寄因和答之·其八
作者：曹彦约
朝代：宋

昌黎世有简编孙，邺下常传慷慨言。
忆得此公端的健，但将忠力復名门。
韩耕道次八绝句韵见寄因和答之·其六
作者：曹彦约
朝代：宋

特特新诗满意来，中间华藻任铺排。
不知养拙干戈裏，但觉愁端变好怀。
韩耕道次八绝句韵见寄因和答之·其六
作者：曹彦约
朝代：宋

特特新诗满意来，中间华藻任铺排。不知养拙干戈里，但觉愁端变好怀。
韩耕道次八绝句韵见寄因和答之·其四
作者：曹彦约
朝代：宋
体裁：七言绝句

营垒家家说望夫，将军志远在余吾。从来万甲千金费，曾有因粮事也无。
题汉李固太尉庙
作者：曹彦约
朝代：宋

生死忠邪未易穷，其如国脉是非中。谁知刺骨翻为福，不念捐躯有此忠。一日太阿归跋扈，百年黄钺授奸雄。不然彼亦何为者，敢肇兵端起邺宫。
题汉李固太尉庙
作者：曹彦约
朝代：宋

生死忠邪未易穷，其如国脉是非中。
谁知刺骨翻为福，不念捐躯有此忠。
一日太阿归跋扈，百年黄钺授姦雄。
不然彼亦何为者，敢肇兵端起邺宫。
飘飘台
作者：曹彦约
朝代：宋
体裁：五言绝句

清风怒折腰，断送斜川归。吾今已归了，无用频吹衣。
饮良父弟横舟
作者：曹彦约
朝代：宋
体裁：七言律诗

簿书日月费消磨，华鄂归来乐事多。已涉一川舟自在，相安众口曲平和。人生正好乘流止，尘世相逢对酒歌。欲泛五湖真浪语，浮家犹足镇风波。
饱良父弟横舟
作者：曹彦约
朝代：宋

簿书日月费消磨，华鄂归来乐事多。
已涉一川舟自在，相安众口麴平和。
人生正好乘流止，尘世相逢对酒歌。
欲泛五湖真浪语，浮家犹足镇风波。
馀干史子固本知县趋朝便舟见访以四绝句叙旧
作者：曹彦约
朝代：宋

岂无鱼雁懒传书，枯枿春风不用嘘。
只有简编遮眼在，马牛犹得远襟裾。
馀干史子固本知县趋朝便舟见访以四绝句叙旧次其韵
作者：曹彦约
朝代：宋

再拜新篇极主臣，咏真何必更寻真。论心十八年前事，诗律交情更可人。虎榜初传淡墨名，饶山何重泰山轻。日边未得春风力，江右惟高月旦评。仕已都无喜愠三，有弦不解但操南。归来稳上论思直，政尔民情已熟谙。岂无鱼雁懒传书，枯蘖春风不用嘘。只有简编遮眼在，马牛犹得远襟裾。
馀干史子固本知县趋朝便舟见访以四绝句叙旧次其韵·其一
作者：曹彦约
朝代：宋
体裁：七言绝句

再拜新篇极主臣，咏真何必更寻真。论心十八年前事，诗律交情更可人。
馀干史子固本知县趋朝便舟见访以四绝句叙旧次其韵·其三
作者：曹彦约
朝代：宋
体裁：七言绝句

仕已都无喜愠三，有弦不解但操南。归来稳上论思直，政尔民情已熟谙。
馀干史子固本知县趋朝便舟见访以四绝句叙旧次其韵·其二
作者：曹彦约
朝代：宋
体裁：七言绝句

虎榜初传淡墨名，饶山何重泰山轻。日边未得春风力，江右惟高月旦评。
馀干史子固本知县趋朝便舟见访以四绝句叙旧次其韵·其四
作者：曹彦约
朝代：宋

岂无鱼雁懒传书，枯蘖春风不用嘘。只有简编遮眼在，马牛犹得远襟裾。
首春课湖庄种植
作者：曹彦约
朝代：宋

买橘求杉答履端，尚虞霜雪重庶阑。
桃蹊上下全锄麦，梅岭中边杂艺兰。
钜竹栽成千百个，野花留取两三般。
生平只有田园乐，昼短还须秉独看。
首春课湖庄种植
作者：曹彦约
朝代：宋

买橘求杉答履端，尚虞霜雪重遮阑。
桃蹊上下全锄麦，梅岭中边杂艺兰。
鉅竹栽成千百箇，野花留取两三般。
生平只有田园乐，昼短还须秉烛看。
首春课湖庄种植
作者：曹彦约
朝代：宋

买橘求杉答履端，尚虞霜雪重遮阑。桃蹊上下全锄麦，梅岭中边杂艺兰。钜竹栽成千百个，野花留取两三般。生平只有田园乐，昼短还须秉烛看。
魏总干嘉父以果斋求诗为赋二章
作者：曹彦约
朝代：宋

偶向斋名见一斑，其中蓄德尚多端。
讲明自有安心要，出处还须中节看。
持以赠君成我拙，归而求此有兄难。
当年射策对间意，暴虎如由胆亦寒。
魏总干嘉父以果斋求诗为赋二章
作者：曹彦约
朝代：宋

请言山下出泉蒙，蒙养从来有圣功。三德知仁非好勇，六爻险止要时中。申枨有欲刚安在，曾子无仁毅不洪。以果名斋兼众德，力行方见古人风。偶向斋名见一斑，其中蓄德尚多端。讲明自有安心要，出处还须中节看。持以赠君成我拙，归而求此有兄难。当年射策封章意，暴虎如由胆亦寒。
魏总干嘉父以果斋求诗为赋二章·其一
作者：曹彦约
朝代：宋

请言山下出泉蒙，蒙养从来有圣功。
三德知仁非好勇，六爻险止要时中。
申枨有慾刚安在，曾子无仁毅不洪。
以果名斋兼众德，力行方见古人风。
魏总干嘉父以果斋求诗为赋二章·其一
作者：曹彦约
朝代：宋

请言山下出泉蒙，蒙养从来有圣功。三德知仁非好勇，六爻险止要时中。申枨有欲刚安在，曾子无仁毅不洪。以果名斋兼众德，力行方见古人风。
魏总干嘉父以果斋求诗为赋二章·其二
作者：曹彦约
朝代：宋
体裁：七言律诗

偶向斋名见一斑，其中蓄德尚多端。讲明自有安心要，出处还须中节看。持以赠君成我拙，归而求此有兄难。当年射策封章意，暴虎如由胆亦寒。
鹿鸣小集奉饯赴省诸公
作者：曹彦约
朝代：宋

便从场屋了经纶，看取朝家诏选抡。
天赋忠良须努力，人生温饱岂荣身。
鼎来时事方忧国，到底儒冠不误人。
青紫拾来余事耳，直应尊主庇斯民。
鹿鸣小集奉饯赴省诸公
作者：曹彦约
朝代：宋

便从场屋了经纶，看取朝家诏选抡。天赋忠良须努力，人生温饱岂荣身。鼎来时事方忧国，到底儒冠不误人。青紫拾来馀事耳，直应尊主庇斯民。
黄季通挽章
作者：曹彦约
朝代：宋

世务经心早，乡评好弟昆。但为三径乐，无间一家言。已作贤关梦，争如藻鉴冤。霜严中夏发，桑柘老南园。
黄季通挽章
作者：曹彦约
朝代：宋

世务经心早，乡评好弟昆。
但为三径乐，无间一家言。
已作贤关梦，争如藻鑑冤。
霜严中夏发，桑柘老南园。
龙会遇雪
作者：曹彦约
朝代：宋

出门能几里，风雪故相随。新岁自有巧，旧寒犹绝痴。自天藏瓦砾，与客照须眉。甲冷殊关念，丰年却在兹。
龙会遇雪
作者：曹彦约
朝代：宋

出门能几里，风雪故相随。
新岁自有巧，旧寒犹绝痴。
自天藏瓦砾，与客照鬚眉。
甲冷殊关念，丰年却在兹。
龙游道中即事
作者：曹彦约
朝代：宋

几年舟楫便吾曹，步入龙游记所遭。
激水代舂城旦坐，叉松亲爨店人劳。
屏除车马肩舆冗，料理泥沙甃甓高。
忙裏着晴天意好，坐令行客兴滔滔。
龙游道中即事
作者：曹彦约
朝代：宋

几年舟楫便吾曹，步入龙游记所遭。激水代舂城旦坐，叉松亲爨店人劳。屏除车马肩舆冗，料理泥沙甃甓高。忙里著晴天意好，坐令行客兴滔滔。
龙游道中得家信
作者：曹彦约
朝代：宋

幸自居家乐，何须遣信来。声闻先陨穫，书至尚惊猜。问仆心方定，开缄色渐回。寄言重九日，扫净玉京台。
龙游道中得家信
作者：曹彦约
朝代：宋

幸自居家乐，何须遣信来。
声闻先陨穫，书至尚惊猜。
问仆心方定，开缄色渐回。
寄言重九日，扫凈玉京台。
龙游道中得家信
作者：曹彦约
朝代：宋

幸自居家乐，何须遣信来。
声闻先陨获，书至尚惊猜。
问仆心方定，开缄色渐回。
寄言重九日，扫净玉京台。
一春不得家书因省归计
作者：曾丰
朝代：宋
体裁：五言律诗

飞絮白相飐，落花红自纷。鲤鱼何处去，杨鸟岂堪闻。妇老难教馌，儿骄不解耘。归耕诚所愿，耕责望谁分。
一春不得家書因省歸計
作者：曾丰
朝代：宋

飛絮白相颭，落花紅自紛。
鯉魚何處去，楊鳥豈堪聞。
婦老難教饁，兒驕不解耘。
歸耕誠所願，耕責望誰分。
丁未上元后二日得老儿稚子平安三日得三从四十伯五十九叔讣
作者：曾丰
朝代：宋

夜窗灯黯郁，春枕梦交加。二父随朝露，馀生任岁华。倚庐晨复夕，占鹊验还差。为报儿曹道，先收待客茶。姑无忘冢妇，祖未识头孙。路远徒惆怅，书来得慰存。冬无馀谷粟，春可养鸡豚。切勿废生事，看人饱更温。
丁未上元后二日得老儿稚子平安三日得三从四十伯五十九叔讣·其一
作者：曾丰
朝代：宋

夜窗灯黯郁，春枕梦交加。二父随朝露，馀生任岁华。倚庐晨复夕，占鹊验还差。为报儿曹道，先收待客茶。
丁未上元后二日得老儿稚子平安三日得三从四十伯五十九叔讣·其一
作者：曾丰
朝代：宋

夜窗灯黯鬰，春枕梦交加。
二父随朝露，余生任岁华。
倚庐晨復夕，占鹊验还差。
为报儿曹道，先收待客茶。
丁未上元后二日得老儿稚子平安三日得三从四十伯五十九叔讣·其二
作者：曾丰
朝代：宋

姑无忘冢妇，祖未识头孙。
路远徒惆怅，书来得慰存。
冬无余谷粟，春可养鷄豚。
切勿废生事，看人饱更温。
丁未上元后二日得老儿稚子平安三日得三从四十伯五十九叔讣·其二
作者：曾丰
朝代：宋

姑无忘冢妇，祖未识头孙。路远徒惆怅，书来得慰存。冬无馀谷粟，春可养鸡豚。切勿废生事，看人饱更温。
丁未上元後二日得老兒稚子平安三日得三從四十伯五十九叔訃·其一
作者：曾丰
朝代：宋

夜窗燈黯鬰，春枕夢交加。
二父隨朝露，餘生任歲華。
倚廬晨復夕，占鵲驗還差。
爲報兒曹道，先收待客茶。
丁未上元後二日得老兒稚子平安三日得三從四十伯五十九叔訃·其二
作者：曾丰
朝代：宋

姑無忘冢婦，祖未識頭孫。
路遠徒惆悵，書來得慰存。
冬無餘穀粟，春可養鷄豚。
切勿廢生事，看人飽更溫。
丁未仲春思乡味会之乐简寄董伯虎
作者：曾丰
朝代：宋
体裁：五言律诗

天下清明节，江南笋蕨天。乱生无事种，争卖不论钱。带醋香醒鼻，和糟味滑咽。季鹰莼菜念，徒更杂鱼鲜。
丁未仲春思鄉味會之樂簡寄董伯虎
作者：曾丰
朝代：宋

天下清明節，江南笋蕨天。
亂生無事種，爭賣不論錢。
带醋香醒鼻，和糟味滑咽。
季鷹蓴菜念，徒更雜魚鮮。
丁未游碧落洞庚申舟行欲再游不果
作者：曾丰
朝代：宋

奇观曾邀我命车，回车人问景何如。
山经盘古穿窬后，水据玄冥漏泄初。
胜迹遗留名利辈，尘心昭雪市朝余。
重来云雾不容入，鱼乌相嗔太阔疏。
丁未游碧落洞庚申舟行欲再游不果
作者：曾丰
朝代：宋

奇观曾邀我命车，回车人问景何如。山经盘古穿窬后，水据玄冥漏泄初。胜迹遗留名利辈，尘心昭雪市朝馀。重来云雾不容入，鱼鸟相嗔太阔疏。
丁未端月南倅率諸同幕遊景秦還至滴水巖南倅諸君賦兩詩爲倡隨例次韻·其一
作者：曾丰
朝代：宋

海邊城北最高峯，嶺外浮圖第一宮。
落葉掃空春乍至，浮雲捲盡日方中。
登高已幸容鄒湛，向暖那應笑郝隆。
收拾物華壯歸色，囊中不是去年窮。
丁未端月南倅率諸同幕遊景秦還至滴水巖南倅諸君賦兩詩爲倡隨例次韻·其二
作者：曾丰
朝代：宋

拄到烟蘿最上頭，試詢達磨問浮丘。
仙人安往佛安在，木葉自沉雲自浮。
胸次不堪全汩沒，公餘無廢小嬉遊。
杯盤各稱家豐儉，有即莫慳無莫求。
丁未端月南倅率诸同幕游景秦还至滴水岩南倅诸君赋两诗为倡随例次韵
作者：曾丰
朝代：宋

海边城北最高峰，岭外浮图第一宫。落叶扫空春乍至，浮云捲尽日方中。登高已幸容邹湛，向暖那应笑郝隆。收拾物华壮归色，囊中不是去年穷。拄到烟萝最上头，试询达磨问浮丘。仙人安往佛安在，木叶自沉云自浮。胸次不堪全汩没，公馀无废小嬉游。杯盘各称家丰俭，有即莫悭无莫求。
丁未端月南倅率诸同幕游景秦还至滴水岩南倅诸君赋两诗为倡随例次韵·其一
作者：曾丰
朝代：宋

海边城北最高峯，岭外浮图第一宫。
落叶扫空春乍至，浮云捲尽日方中。
登高已幸容邹湛，向暖那应笑郝隆。
收拾物华壮归色，囊中不是去年穷。
丁未端月南倅率诸同幕游景秦还至滴水岩南倅诸君赋两诗为倡随例次韵·其一
作者：曾丰
朝代：宋

海边城北最高峰，岭外浮图第一宫。落叶扫空春乍至，浮云捲尽日方中。登高已幸容邹湛，向暖那应笑郝隆。收拾物华壮归色，囊中不是去年穷。
丁未端月南倅率诸同幕游景秦还至滴水岩南倅诸君赋两诗为倡随例次韵·其二
作者：曾丰
朝代：宋

拄到烟萝最上头，试询达磨问浮丘。
仙人安往佛安在，木叶自沉云自浮。
胸次不堪全汩没，公余无废小嬉游。
杯盘各称家丰俭，有即莫悭无莫求。
丁未端月南倅率诸同幕游景秦还至滴水岩南倅诸君赋两诗为倡随例次韵·其二
作者：曾丰
朝代：宋

拄到烟萝最上头，试询达磨问浮丘。仙人安往佛安在，木叶自沉云自浮。胸次不堪全汩没，公馀无废小嬉游。杯盘各称家丰俭，有即莫悭无莫求。
丁未遊碧落洞庚申舟行欲再遊不果
作者：曾丰
朝代：宋

奇觀曾邀我命車，回車人問景何如。
山經盤古穿窬後，水據玄冥漏泄初。
勝跡遺留名利輩，塵心昭雪市朝餘。
重來雲霧不容入，魚烏相嗔太闊疏。
七月二十五日为广州蒲涧节巩帅相招坐上默营两诗
作者：曾丰
朝代：宋

侵寻逾七夕，次第到中秋。蒲涧广南节，熊车城外游。杯盘收复出，宾主劝还酬。痛为江山饮，离骚不读休。石激幽泉响，风排古木号。离城未多远，去地不胜高。出处向来误，是非何处逃。安期相领略，回首付儿曹。
七月二十五日为广州蒲涧节巩帅相招坐上默营两诗·其一
作者：曾丰
朝代：宋

侵寻逾七夕，次第到中秋。蒲涧广南节，熊车城外游。杯盘收复出，宾主劝还酬。痛为江山饮，离骚不读休。
七月二十五日为广州蒲涧节巩帅相招坐上默营两诗·其一
作者：曾丰
朝代：宋

侵寻逾七夕，次第到中秋。
蒲涧广南节，熊车城外游。
杯盘收復出，宾主劝还酬。
痛为江山饮，离骚不读休。
七月二十五日为广州蒲涧节巩帅相招坐上默营两诗·其二
作者：曾丰
朝代：宋
体裁：五言律诗

石激幽泉响，风排古木号。离城未多远，去地不胜高。出处向来误，是非何处逃。安期相领略，回首付儿曹。
七月二十五日爲廣州蒲澗節鞏帥相招坐上默營兩詩·其一
作者：曾丰
朝代：宋

侵尋逾七夕，次第到中秋。
蒲澗廣南節，熊車城外遊。
杯盤收復出，賓主勸還酬。
痛爲江山飲，離騷不讀休。
七月二十五日爲廣州蒲澗節鞏帥相招坐上默營兩詩·其二
作者：曾丰
朝代：宋

石激幽泉響，風排古木號。
離城未多遠，去地不勝高。
出處向來誤，是非何處逃。
安期相領略，回首付兒曹。
七月晦日夜坐
作者：曾丰
朝代：宋

孟秋俄及晦，甲夜偶成晴。露坐发毛冷，风餐颐颊清。洗湔凡眼豁，抖擞肉身轻。宋玉知何故，悲来不禁情。
七月晦日夜坐
作者：曾丰
朝代：宋

孟秋俄及晦，甲夜偶成晴。
露坐髮毛冷，風餐頤頰清。
洗湔凡眼豁，抖擻肉身輕。
宋玉知何故，悲來不禁情。
七月晦日夜坐
作者：曾丰
朝代：宋

孟秋俄及晦，甲夜偶成晴。
露坐髮毛冷，风餐颐颊清。
洗湔凡眼豁，抖擞肉身轻。
宋玉知何故，悲来不禁情。
万安簿吴公谊实浙余杭人今书满最归欤欲竟投老未决于其间而赞之
作者：曾丰
朝代：宋

钱唐之墟故吴地，子孙復以吴为民。
百世不有云来兴，高者道德次文艺。
万安主簿今诗雄，终未得力翻得穷。
犹余妻子眼未白，不有江山囊几空。
归欤已动投簪兴，公自规模吾印证。
鬻余岂不得一丘，耕罢犹堪理三径。
陶潜张翰虽风流，彼归有激公无求。
浙江兀炎古箕颍，吴公徜徉今巢由。
万安簿吴公谊实浙馀杭人今书满最归欤欲竟投老未决于其间而赞之
作者：曾丰
朝代：宋

钱唐之墟故吴地，子孙复以吴为民。百世不有云来兴，高者道德次文艺。万安主簿今诗雄，终未得力翻得穷。犹馀妻子眼未白，不有江山囊几空。归欤已动投簪兴，公自规模吾印證。鬻馀岂不得一丘，耕罢犹堪理三径。陶潜张翰虽风流，彼归有激公无求。浙江兀炎古箕颍，吴公徜徉今巢由。
三山寺戏堂头僧
作者：曾丰
朝代：宋

竹不容尘入，山宁与俗交。开门悬梵偈，置榻解僧包。不见肘生柳，未闻头戴巢。葛藤非我事，笑语浪相嘲。昼热催三伏，宵凉报五更。钟鸣尘外响，犬吠世间声。强聒蛙鸣雨，诪张鸟噪晴。黎明重睡熟，栩栩梦魂清。
三山寺戏堂头僧·其一
作者：曾丰
朝代：宋

竹不容尘入，山宁与俗交。
开门悬梵偈，置榻解僧包。
不见肘生柳，未闻头戴巢。
葛籐非我事，笑语浪相嘲。
三山寺戏堂头僧·其一
作者：曾丰
朝代：宋

竹不容尘入，山宁与俗交。开门悬梵偈，置榻解僧包。不见肘生柳，未闻头戴巢。葛藤非我事，笑语浪相嘲。
三山寺戏堂头僧·其二
作者：曾丰
朝代：宋
体裁：五言律诗

昼热催三伏，宵凉报五更。钟鸣尘外响，犬吠世间声。强聒蛙鸣雨，诪张鸟噪晴。黎明重睡熟，栩栩梦魂清。
三山寺戲堂頭僧·其一
作者：曾丰
朝代：宋

竹不容塵入，山寧與俗交。
開門懸梵偈，置榻解僧包。
不見肘生柳，未聞頭戴巢。
葛籐非我事，笑語浪相嘲。
三山寺戲堂頭僧·其二
作者：曾丰
朝代：宋

晝熱催三伏，宵凉報五更。
鍾鳴塵外響，犬吠世間聲。
强聒蛙鳴雨，譸張鳥噪晴。
黎明重睡熟，栩栩夢魂清。
上右丞相梁国公
作者：曾丰
朝代：宋

三月桃花水发洪，游鱼挟雨乘长风。去折禹门浪三重，满意须臾蜕为龙。门道潭潭石齿齿，鱼初踊跃中委靡。岂后有挽前有柅，雷犹未与火其尾。破山霹雳放焰烧，平睨浪花轻一跳。拿云攫雾扑九霄。吾骨雅似龙坎坷，已搭龙门犹隔锁，化龙莫惜五雷火。
上右丞相梁国公
作者：曾丰
朝代：宋

三月桃花水发洪，游鱼挟雨乘长风。
去折禹门浪三重，满意须臾蜕为龙。
门道潭潭石齿齿，鱼初踊跃中委靡。
岂后有輓前有柅，雷犹未与火其尾。
破山霹雳放焰烧，平睨浪花轻一跳。
拏云攫雾扑九霄。
吾骨雅似龙坎坷，已搭龙门犹隔锁，化龙莫惜五雷火。
上右丞相梁國公
作者：曾丰
朝代：宋

三月桃花水發洪，游魚挾雨乘長風。
去折禹門浪三重，滿意須臾蛻爲龍。
門道潭潭石齒齒，魚初踴躍中委靡。
豈後有輓前有柅，雷猶未與火其尾。
破山霹靂放焰燒，平睨浪花輕一跳。
拏雲攫霧撲九霄。
吾骨雅似龍坎坷，已搭龍門猶隔鎖，化龍莫惜五雷火。
上左丞相王国公
作者：曾丰
朝代：宋
体裁：古风

张公笔与造化争，壁上蟠屈苍龙形。爪牙鳞角俱峥嵘，苦犹未点双眼睛。旁人骇见疑其故，古钥神机公自露。龙眼已空睛更具，吐雾喷云恐飞去。人初不以公为然，尝试点之龙形全，疾雷破壁龙上天。吾骨雅似龙偃蹇，眼高已去天不远，变化犹须公一点。
上左丞相王國公
作者：曾丰
朝代：宋

張公筆與造化爭，壁上蟠屈蒼龍形。
爪牙鱗角俱崢嶸，苦猶未點雙眼睛。
旁人駭見疑其故，古鑰神機公自露。
龍眼已空睛更具，吐霧噴雲恐飛去。
人初不以公爲然，嘗試點之龍形全，疾雷破壁龍上天。
吾骨雅似龍偃蹇，眼高已去天不遠，變化猶須公一點。
上广东漕使黄郎中
作者：曾丰
朝代：宋
体裁：四言诗

维春泄泄，维阳之气，维和之至。（一章）维春茸茸，惟和之功，惟阳之中。（二章）中兮和茇，和兮中之茁。潜鞠兮中和，笃生兮人物。（三章）三春弸兮，中气彭兮。季于孟仲，和之精兮。至精收蒸，天相大明。公生京京，集春之成。（四章）三春彭兮，和气弸兮。季于孟仲，和之英兮。至英收凝，天相丕乎。公生裕裕，集春之成。（五章）天相公生，成春收集。挺所钟兮，醇乎成质。（六章）天相公生，成春收集。充所养兮，粹乎成德。（七章）公生京京，其器不盈。公生裕裕，其色不矜。不矜不盈，不与时争。不盈不矜，不与物撄。不撄不争，神观天清。不争不撄，体气地宁。天清地宁，松算椿龄。（八章）
上广东漕使黄郎中·其一
作者：曾丰
朝代：宋

维春洩洩，维阳之气，维和之至。
上广东漕使黄郎中·其七
作者：曾丰
朝代：宋

天相公生，成春收集。
充所养兮，粹乎成德。
上广东漕使黄郎中·其三
作者：曾丰
朝代：宋

中兮和茇，和兮中之茁。
潜鞠兮中和，笃生兮人物。
上广东漕使黄郎中·其二
作者：曾丰
朝代：宋

维春茸茸，惟和之功，惟阳之中。
上广东漕使黄郎中·其五
作者：曾丰
朝代：宋

三春彭兮，和气弸兮。
季于孟仲，和之英兮。
至英收凝，天相丕乎。
公生裕裕，集春之成。
上广东漕使黄郎中·其八
作者：曾丰
朝代：宋

公生京京，其器不盈。
公生裕裕，其色不矜。
不矜不盈，不与时争。
不盈不矜，不与物撄。
不撄不争，神观天清。
不争不撄，体气地宁。
天清地宁，松算椿龄。
上广东漕使黄郎中·其六
作者：曾丰
朝代：宋

天相公生，成春收集。
挺所钟兮，醇乎成质。
上广东漕使黄郎中·其四
作者：曾丰
朝代：宋

三春弸兮，中气彭兮。
季于孟仲，和之精兮。
至精收蒸，天相大明。
公生京京，集春之成。
上广东运副马少卿寿十口号
作者：曾丰
朝代：宋

寿星瑞世现光明，俄转桐江作客星。千载严陵后身出，风标气概两亭亭。客星又转作魁星，蚤应文科策汉庭。紫气初来朝北极，长鹍一奋刷南溟。魁星又转作文星，玉笋班分博士清。鼓舞辟雍群弟子，依归绛帐老先生。文星又转作郎星，晓握兰香上玉清。屹立太微东北角，是非时与上台争。郎星又转作侯星，上据中阶下列城。时号嘉兴为辅郡，出分重寄护行京。侯星转作使臣星，驲传轺车得按行。天节前驱绣衣出，蒋山摇动大江清。使星转作副枢星，天柱天阶两手擎。阉倖斜晖欲相射，回躔退舍养吾明。枢星转作内平星，内得其平外亦平。贯索已沉牢口退，又随钱谷向南明。平星转作上台星，独运璇玑握玉衡。蹀躞稳行黄道阔，荧煌长伴紫微明。台星久出照寰瀛，懒入端门傍御屏。上扣北辰乞闲散，南归长作老人星。
上广东运副马少卿寿十口号·其一
作者：曾丰
朝代：宋
体裁：七言绝句

寿星瑞世现光明，俄转桐江作客星。千载严陵后身出，风标气概两亭亭。
上广东运副马少卿寿十口号·其七
作者：曾丰
朝代：宋

使星转作副枢星，天柱天阶两手擎。阉倖斜晖欲相射，回躔退舍养吾明。
上广东运副马少卿寿十口号·其七
作者：曾丰
朝代：宋

使星转作副枢星，天柱天阶两手擎。
阉倖斜晖欲相射，迴躔退舍养吾明。
上广东运副马少卿寿十口号·其三
作者：曾丰
朝代：宋
体裁：七言绝句

魁星又转作文星，玉笋班分博士清。鼓舞辟雍群弟子，依归绛帐老先生。
上广东运副马少卿寿十口号·其九
作者：曾丰
朝代：宋
体裁：七言绝句

平星转作上台星，独运璇玑握玉衡。蹀躞稳行黄道阔，荧煌长伴紫微明。
上广东运副马少卿寿十口号·其二
作者：曾丰
朝代：宋

客星又转作魁星，蚤应文科策汉庭。
紫气初来朝北极，长鵾一奋刷南溟。
上广东运副马少卿寿十口号·其二
作者：曾丰
朝代：宋

客星又转作魁星，蚤应文科策汉庭。紫气初来朝北极，长鹍一奋刷南溟。
上广东运副马少卿寿十口号·其五
作者：曾丰
朝代：宋
体裁：七言绝句

郎星又转作侯星，上据中阶下列城。时号嘉兴为辅郡，出分重寄护行京。
上广东运副马少卿寿十口号·其八
作者：曾丰
朝代：宋
体裁：七言绝句

枢星转作内平星，内得其平外亦平。贯索已沉牢口退，又随钱谷向南明。
上广东运副马少卿寿十口号·其六
作者：曾丰
朝代：宋
体裁：七言绝句

侯星转作使臣星，驲传轺车得按行。天节前驱绣衣出，蒋山摇动大江清。
上广东运副马少卿寿十口号·其十
作者：曾丰
朝代：宋
体裁：七言绝句

台星久出照寰瀛，懒入端门傍御屏。上扣北辰乞闲散，南归长作老人星。
上广东运副马少卿寿十口号·其四
作者：曾丰
朝代：宋
体裁：七言绝句

文星又转作郎星，晓握兰香上玉清。屹立太微东北角，是非时与上台争。
上廣東漕使黄郎中·其一
作者：曾丰
朝代：宋

維春洩洩，維陽之氣，維和之至。
上廣東漕使黄郎中·其七
作者：曾丰
朝代：宋

天相公生，成春收集。
充所養兮，粹乎成德。
上廣東漕使黄郎中·其三
作者：曾丰
朝代：宋

中兮和茇，和兮中之茁。
潜鞠兮中和，篤生兮人物。
上廣東漕使黄郎中·其二
作者：曾丰
朝代：宋

維春茸茸，惟和之功，惟陽之中。
上廣東漕使黄郎中·其五
作者：曾丰
朝代：宋

三春彭兮，和氣弸兮。
季于孟仲，和之英兮。
至英收凝，天相丕乎。
公生裕裕，集春之成。
上廣東漕使黄郎中·其八
作者：曾丰
朝代：宋

公生京京，其器不盈。
公生裕裕，其色不矜。
不矜不盈，不與時爭。
不盈不矜，不與物攖。
不攖不爭，神觀天清。
不爭不攖，體氣地寧。
天清地寧，松算椿齡。
上廣東漕使黄郎中·其六
作者：曾丰
朝代：宋

天相公生，成春收集。
挺所鍾兮，醇乎成質。
上廣東漕使黄郎中·其四
作者：曾丰
朝代：宋

三春弸兮，中氣彭兮。
季于孟仲，和之精兮。
至精收蒸，天相大明。
公生京京，集春之成。
上廣東運副馬少卿壽十口號·其一
作者：曾丰
朝代：宋

壽星瑞世現光明，俄轉桐江作客星。
千載嚴陵後身出，風標氣概兩亭亭。
上廣東運副馬少卿壽十口號·其一〇
作者：曾丰
朝代：宋

台星久出照寰瀛，懶入端門傍御屏。
上扣北辰乞閑散，南歸長作老人星。
上廣東運副馬少卿壽十口號·其七
作者：曾丰
朝代：宋

使星轉作副樞星，天柱天階兩手擎。
閹倖斜暉欲相射，迴躔退舍養吾明。
上廣東運副馬少卿壽十口號·其三
作者：曾丰
朝代：宋

魁星又轉作文星，玉筍班分博士清。
鼓舞辟雍群弟子，依歸絳帳老先生。
上廣東運副馬少卿壽十口號·其九
作者：曾丰
朝代：宋

平星轉作上台星，獨運璇璣握玉衡。
蹀躞穩行黄道闊，熒煌長伴紫微明。
上廣東運副馬少卿壽十口號·其二
作者：曾丰
朝代：宋

客星又轉作魁星，蚤應文科策漢庭。
紫氣初來朝北極，長鵾一奮刷南溟。
上廣東運副馬少卿壽十口號·其五
作者：曾丰
朝代：宋

郎星又轉作侯星，上據中階下列城。
時號嘉興爲輔郡，出分重寄護行京。
上廣東運副馬少卿壽十口號·其八
作者：曾丰
朝代：宋

樞星轉作內平星，內得其平外亦平。
貫索已沉牢口退，又隨錢穀向南明。
上廣東運副馬少卿壽十口號·其六
作者：曾丰
朝代：宋

侯星轉作使臣星，馹傳軺車得按行。
天節前驅繡衣出，蔣山摇動大江清。
上廣東運副馬少卿壽十口號·其四
作者：曾丰
朝代：宋

文星又轉作郎星，曉握蘭香上玉清。
屹立太微東北角，是非時與上台爭。
上时相
作者：曾丰
朝代：宋

阊阖初开黄道乾，貂蝉屹立侍中冠。天高莫共星辰贵，地厚虽遥动植安。万物有归元气足，一毛无外太虚宽。相期浅浅非相爱，稷契皋陶头上看。
上时相
作者：曾丰
朝代：宋

阊阖初开黄道干，貂蝉屹立侍中冠。
天高莫共星辰贵，地厚虽遥动植安。
万物有归元气足，一毛无外太虚宽。
相期浅浅非相爱，稷契皋陶头上看。
上時相
作者：曾丰
朝代：宋

閶闔初開黄道乾，貂蟬屹立侍中冠。
天高莫共星辰貴，地厚雖遥動植安。
萬物有歸元氣足，一毛無外太虛寬。
相期淺淺非相愛，稷契臯陶頭上看。
上浙东帅王尚书
作者：曾丰
朝代：宋

太古牺娲氏，创为琴与笙。氤氲弸混沌，喔咻擘冥茎。合气归三律，分音丽五行。未歌先协律，无韵不成声。曲度初焉刌，诗机寖以萌。朝廷风化洽，里巷颂声盈。玄鸟三夫倡，卿云百辟赓。口姑随所发，心自得其平。三代德为政，四诗词见情。揫收归礼义，点检中章程。传久宁无杂，删多亦已精。王通续似赘，束皙补疑赢。圣事难为僭，时名可与争。遒人中旷绝，乐府四纷更。体变从苏李，枝分入逊铿。舂容七字律，挺拔五言城。老杜收全气，新功集大成。统经唐末乱，派转国初清。欧定圣俞价，苏成山谷名。江西容入社，天下指为荣。顾我耽馀习，如今费半生。闲中无益作，醉里不平鸣。改罢令儿诵，吟成唤客评。槁肝随血呕，枵腹欠书撑。乱稿囊成瘿，狂题壁被黥。扪心终鹿鹿，掩俗强铮铮。要得谁然否，能为我重轻。宗风晋王导，诗学汉匡衡。废食毛锥子，忘年墨客卿。风骚潜出入，古律恣纵横。造化随机掇，江山与笔撄。千年传有嫡，四海敌无勍。妙韵驱三籁，徽音逼六䪫。何当被金石，直可荐宗祊。宿杰饶先驾，新英听主盟。闻韶醒耳阏，慕蔺倒心旌。伛偻循涯进，慇勤曳屣迎。观天醯瓮坐，持斧郢门呈。鱼未经烧尾，龙犹要点睛。金篦轻发膜，银海骤增明。肯作招风木，甘为附骥虻。龙门难得到，玉府不妨倾。乞我无嫌富，山岩可以盛。
上浙东帅王尚书
作者：曾丰
朝代：宋

太古牺娲氏，创为琴与笙。
氤氲弸混沌，噢咻擘冥茎。
合气归三律，分音丽五行。
未歌先协律，无韵不成声。
曲度初焉刌，诗机寖以萌。
朝廷风化洽，里巷颂声盈。
玄鸟三夫倡，卿云百辟赓。
口姑随所发，心自得其平。
三代德为政，四诗词见情。
揫收归礼义，点检中章程。
传久宁无杂，删多亦已精。
王通续似赘，束皙补疑赢。
圣事难为僭，时名可与争。
遒人中旷绝，乐府四纷更。
体变从苏李，枝分入逊铿。
舂容七字律，挺拔五言城。
老杜收全气，新功集大成。
统经唐末乱，派转国初清。
欧定圣俞价，苏成山谷名。
江西容入社，天下指为荣。
顾我耽余习，如今费半生。
闲中无益作，醉裏不平鸣。
改罢令儿诵，吟成唤客评。
槁肝随血呕，枵腹欠书撑。
乱稿囊成瘿，狂题壁被黥。
扪心终鹿鹿，掩俗强铮铮。
要得谁然否，能为我重轻。
宗风晋王导，诗学汉匡衡。
废食毛锥子，忘年墨客卿。
风骚潜出入，古律恣纵横。
造化随机掇，江山与笔撄。
千年传有嫡，四海敌无勍。
妙韵驱三籁，徽音逼六䪫。
何当被金石，直可荐宗祊。
宿杰饶先驾，新英听主盟。
闻韶醒耳阏，慕蔺倒心旌。
伛偻循涯进，慇懃曳屣迎。
观天酰瓮坐，持斧郢门呈。
鱼未经烧尾，龙犹要点睛。
金篦轻发膜，银海骤增明。
肯作招风木，甘为附骥虻。
龙门难得到，玉府不妨倾。
乞我无嫌富，山岩可以盛。
上浙東帥王尚書
作者：曾丰
朝代：宋

太古犧媧氏，創爲琴與笙。
氤氳弸混沌，噢咻擘冥莖。
合氣歸三律，分音麗五行。
未歌先協律，無韻不成聲。
曲度初焉刌，詩機寖以萌。
朝廷風化洽，里巷頌聲盈。
玄鳥三夫倡，卿雲百辟賡。
口姑隨所發，心自得其平。
三代德爲政，四詩詞見情。
揫收歸禮義，點檢中章程。
傳久寧無雜，刪多亦已精。
王通續似贅，束皙補疑贏。
聖事難爲僭，時名可與爭。
遒人中曠絕，樂府四紛更。
體變從蘇李，枝分入遜鏗。
舂容七字律，挺拔五言城。
老杜收全氣，新功集大成。
統經唐末亂，派轉國初清。
歐定聖俞價，蘇成山谷名。
江西容入社，天下指爲榮。
顧我耽餘習，如今費半生。
閑中無益作，醉裏不平鳴。
改罷令兒誦，吟成喚客評。
槁肝隨血嘔，枵腹欠書撐。
亂稿囊成癭，狂題壁被黥。
捫心終鹿鹿，掩俗强錚錚。
要得誰然否，能爲我重輕。
宗風晉王導，詩學漢匡衡。
廢食毛錐子，忘年墨客卿。
風騷潛出入，古律恣縱橫。
造化隨機掇，江山與筆攖。
千年傳有嫡，四海敵無勍。
妙韵敺三籟，徽音逼六䪫。
何當被金石，直可薦宗祊。
宿傑饒先駕，新英聽主盟。
聞韶醒耳閼，慕藺倒心旌。
傴僂循涯進，慇懃曳屣迎。
觀天醯甕坐，持斧郢門呈。
魚未經燒尾，龍猶要點睛。
金篦輕發膜，銀海驟增明。
肯作招風木，甘爲附驥虻。
龍門難得到，玉府不妨傾。
乞我無嫌富，山巖可以盛。
上魏太守壽
作者：曾丰
朝代：宋

臘雪紛紛天散花，餘清不但茁梅芽。
更添西漢賢良種，聊振中興宰相家。
雙手幸猶堪活國，百年元不在餐霞。
壽隨名勒南山石，石可磨礱壽莫涯。
上魏太守寿
作者：曾丰
朝代：宋

腊雪纷纷天散花，余清不但茁梅芽。
更添西汉贤良种，聊振中兴宰相家。
双手幸犹堪活国，百年元不在餐霞。
寿随名勒南山石，石可磨砻寿莫涯。
上魏太守寿
作者：曾丰
朝代：宋

腊雪纷纷天散花，馀清不但茁梅芽。更添西汉贤良种，聊振中兴宰相家。双手幸犹堪活国，百年元不在餐霞。寿随名勒南山石，石可磨砻寿莫涯。
与邓继高望沙山同赋
作者：曾丰
朝代：宋
体裁：五言律诗

先喜见沙山，俄藏叆叇间。云非夺吾好，天固与人悭。未遽清风起，何当旧观还。峥嵘终莫掩，兹且听潺湲。
丙午中元留罗子琳小酌
作者：曾丰
朝代：宋

送客独留髠，慇懃共一尊。
星辰冥碧落，灯火耿黄昏。
笑语浑无间，谈谐杂不根。
遣诗邀月出，相与答中元。
丙午中元留罗子琳小酌
作者：曾丰
朝代：宋

送客独留髡，慇勤共一尊。星辰冥碧落，灯火耿黄昏。笑语浑无间，谈谐杂不根。遣诗邀月出，相与答中元。
丙午中元留羅子琳小酌
作者：曾丰
朝代：宋

送客獨留髠，慇懃共一尊。
星辰冥碧落，燈火耿黄昏。
笑語渾無間，談諧雜不根。
遣詩邀月出，相與答中元。
丙辰十月風日積煖浙間花卉俱開
作者：曾丰
朝代：宋

廣東冬氣作春蒸，浙土如之得我驚。
桃李猖狂爭竊發，昆蟲齷齪學微行。
向南柳可爲先進，投北梅猶是後生。
物理乘除自相補，速成未必似遲成。
丙辰十月风日积煖浙间花卉俱开
作者：曾丰
朝代：宋
体裁：七言律诗

广东冬气作春蒸，浙土如之得我惊。桃李猖狂争窃发，昆虫龌龊学微行。向南柳可为先进，投北梅犹是后生。物理乘除自相补，速成未必似迟成。
东广西漕厅久废马少卿葺为签厅
作者：曾丰
朝代：宋
体裁：五言律诗

前厅长贮马，后阁久盛薪。岂料废台沼，犹留延幕宾。壁虫悲往事，巢燕笑来人。便过十年后，如今迹又陈。
中元日登越王台望海南
作者：曾丰
朝代：宋

仅从乾道岁，重创越王台。粉榜犹馀墨，丹楹已上煤。旧游人欲厌，今日我方来。老范碑无恙，从头读一回。乙巳中元日，乾坤半月秋。危台掀突兀，老头搅飕飗。北客眼生处，南方天尽头。海槎乘兴去，咫尺是瀛洲。
中元日登越王台望海南·其一
作者：曾丰
朝代：宋

仅从乾道岁，重创越王台。粉榜犹馀墨，丹楹已上煤。旧游人欲厌，今日我方来。老范碑无恙，从头读一回。
中元日登越王台望海南·其一
作者：曾丰
朝代：宋

仅从干道岁，重创越王台。
粉榜犹余墨，丹楹已上煤。
旧游人欲厌，今日我方来。
老范碑无恙，从头读一回。
中元日登越王台望海南·其二
作者：曾丰
朝代：宋

乙巳中元日，乾坤半月秋。危台掀突兀，老头搅飕飗。北客眼生处，南方天尽头。海槎乘兴去，咫尺是瀛洲。
中元日登越王台望海南·其二
作者：曾丰
朝代：宋

乙巳中元日，干坤半月秋。
危台掀突兀，老头搅飕飗。
北客眼生处，南方天尽头。
海槎乘兴去，咫尺是瀛洲。
中元日登越王臺望海南·其一
作者：曾丰
朝代：宋

僅從乾道歲，重創越王臺。
粉榜猶餘墨，丹楹已上煤。
舊遊人欲厭，今日我方來。
老范碑無恙，從頭讀一回。
中元日登越王臺望海南·其二
作者：曾丰
朝代：宋

乙巳中元日，乾坤半月秋。
危臺掀突兀，老頭攪颼飀。
北客眼生處，南方天盡頭。
海槎乘興去，咫尺是瀛洲。
中秋途中
作者：曾丰
朝代：宋
体裁：五言律诗

携孥犹胜旅，在道不如家。素已中秋月，徒然九日花。厚颜今事左，短气始谋差。酒戒难为破，浇胸且瀹茶。
中秋途中
作者：曾丰
朝代：宋

携孥猶勝旅，在道不如家。
素已中秋月，徒然九日花。
厚顔今事左，短氣始謀差。
酒戒難爲破，澆胸且瀹茶。
中都之嘉会门陈亦颜为堂曰城南书院取韩文公符读书意也
作者：曾丰
朝代：宋

买宅犹难况买邻，一区判与九衢亲。那知万壑千岩性，不受高车驷马尘。宁开白眼视公卿，不要公卿眼借青。争利争名醒处看，读诗读礼醉时听。姓名不欲乐人闻，籍甚公卿举似君。李白犹将奴力士，薛宣岂敢吏朱云。客来草草治杯盘，道与家人勿惮烦。但要陶泓毛颖在，未为无以遗儿孙。
中都之嘉会门陈亦颜为堂曰城南书院取韩文公符读书意也·其一
作者：曾丰
朝代：宋

买宅犹难况买邻，一区判与九衢亲。那知万壑千岩性，不受高车驷马尘。
中都之嘉会门陈亦颜为堂曰城南书院取韩文公符读书意也·其一
作者：曾丰
朝代：宋

买宅犹难况买隣，一区判与九衢亲。
那知万壑千岩性，不受高车驷马尘。
中都之嘉会门陈亦颜为堂曰城南书院取韩文公符读书意也·其三
作者：曾丰
朝代：宋
体裁：七言绝句

姓名不欲乐人闻，籍甚公卿举似君。李白犹将奴力士，薛宣岂敢吏朱云。
中都之嘉会门陈亦颜为堂曰城南书院取韩文公符读书意也·其二
作者：曾丰
朝代：宋
体裁：七言绝句

宁开白眼视公卿，不要公卿眼借青。争利争名醒处看，读诗读礼醉时听。
中都之嘉会门陈亦颜为堂曰城南书院取韩文公符读书意也·其四
作者：曾丰
朝代：宋
体裁：七言绝句

客来草草治杯盘，道与家人勿惮烦。但要陶泓毛颖在，未为无以遗儿孙。
中都之嘉會門陳亦顔爲堂曰城南書院取韓文公符讀書意也·其一
作者：曾丰
朝代：宋

買宅猶難况買隣，一區判與九衢親。
那知萬壑千巖性，不受高車駟馬塵。
中都之嘉會門陳亦顔爲堂曰城南書院取韓文公符讀書意也·其三
作者：曾丰
朝代：宋

姓名不欲樂人聞，籍甚公卿舉似君。
李白猶將奴力士，薛宣豈敢吏朱雲。
中都之嘉會門陳亦顔爲堂曰城南書院取韓文公符讀書意也·其二
作者：曾丰
朝代：宋

寧開白眼視公卿，不要公卿眼借青。
爭利爭名醒處看，讀詩讀禮醉時聽。
中都之嘉會門陳亦顔爲堂曰城南書院取韓文公符讀書意也·其四
作者：曾丰
朝代：宋

客來草草治杯盤，道與家人勿憚煩。
但要陶泓毛穎在，未爲無以遺兒孫。
中都值东广便驰寄管漕
作者：曾丰
朝代：宋

落在京华九陌尘，镜中无日不眉颦。未论妻子其如母，不奈秋冬况复春。馁食且将蔬作肉，寒炊宁免桂为薪。馀无可献逐贫赋，寄与知音旧主人。
中都值东广便驰寄管漕
作者：曾丰
朝代：宋

落在京华九陌尘，镜中无日不眉颦。
未论妻子其如母，不奈秋冬况復春。
馁食且将蔬作肉，寒炊宁免桂为薪。
余无可献逐贫赋，寄与知音旧主人。
中都值東廣便馳寄管漕
作者：曾丰
朝代：宋

落在京華九陌塵，鏡中無日不眉顰。
未論妻子其如母，不奈秋冬况復春。
餒食且將蔬作肉，寒炊寧免桂爲薪。
餘無可獻逐貧賦，寄與知音舊主人。
中都寄广东提干彭元忠
作者：曾丰
朝代：宋

舜峰虫鸟乱号鸣，犹是箫韶节奏馀。入耳虽归哦咏里，收心更听寂寥初。君到韶如杜到夔，新功不比旧炉锤。磨砻诗律如韶律，未必知音有仲尼。同年同郡更同官，无适非同况岁寒。最是西湖好同赏，却相先后到长安。十期九度自参差，彼此无词可遂非。投老江西沙石畔，鸥盟不请更相违。
中都寄广东提干彭元忠·其一
作者：曾丰
朝代：宋

舜峯虫鸟乱号鸣，犹是箫韶节奏余。
入耳虽归哦咏裏，收心更听寂寥初。
中都寄广东提干彭元忠·其一
作者：曾丰
朝代：宋

舜峰虫鸟乱号鸣，犹是箫韶节奏馀。入耳虽归哦咏里，收心更听寂寥初。
中都寄广东提干彭元忠·其三
作者：曾丰
朝代：宋
体裁：七言绝句

同年同郡更同官，无适非同况岁寒。最是西湖好同赏，却相先后到长安。
中都寄广东提干彭元忠·其二
作者：曾丰
朝代：宋

君到韶如杜到夔，新功不比旧炉锤。磨砻诗律如韶律，未必知音有仲尼。
中都寄广东提干彭元忠·其二
作者：曾丰
朝代：宋

君到韶如杜到夔，新功不比旧鑪锤。
磨砻诗律如韶律，未必知音有仲尼。
中都寄广东提干彭元忠四首
作者：曾丰
朝代：宋
体裁：七言绝句

十期九度自参差，彼此无词可遂非。投老江西沙石畔，鸥盟不请更相违。
中都寄廣東提幹彭元忠·其一
作者：曾丰
朝代：宋

舜峯蟲鳥亂號鳴，猶是簫韶節奏餘。
入耳雖歸哦咏裏，收心更聽寂寥初。
中都寄廣東提幹彭元忠·其三
作者：曾丰
朝代：宋

同年同郡更同官，無適非同况歲寒。
最是西湖好同賞，却相先後到長安。
中都寄廣東提幹彭元忠·其二
作者：曾丰
朝代：宋

君到韶如杜到夔，新功不比舊鑪鎚。
磨礱詩律如韶律，未必知音有仲尼。
中都寄廣東提幹彭元忠·其四
作者：曾丰
朝代：宋

十期九度自參差，彼此無詞可遂非。
投老江西沙石畔，鷗盟不請更相違。
中都邂逅新崇德宰范純之爲同館著語贈別
作者：曾丰
朝代：宋

文正三槐宅，延平六桂家。
芝蘭含露秀，雕鶚著風斜。
螭首終簪筆，河陽且種花。
乘時長得意，毋忘夜分茶。
中都邂逅新崇德宰范纯之为同馆着语赠别
作者：曾丰
朝代：宋

文正三槐宅，延平六桂家。
芝兰含露秀，雕鹗着风斜。
螭首终簪笔，河阳且种花。
乘时长得意，毋忘夜分茶。
中都邂逅新崇德宰范纯之为同馆著语赠别
作者：曾丰
朝代：宋

文正三槐宅，延平六桂家。芝兰含露秀，雕鹗著风斜。螭首终簪笔，河阳且种花。乘时长得意，毋忘夜分茶。
临安主人出冰块佐饮曾簿严宰同赋
作者：曾丰
朝代：宋

久在京尘裏，仍当伏暑中。
眼逢银色界，身落水晶宫。
有客清相似，无人白与同。
雪儿不可作，随意酒杯空。
临安主人出冰块佐饮曾簿严宰同赋
作者：曾丰
朝代：宋

久在京尘里，仍当伏暑中。眼逢银色界，身落水晶宫。有客清相似，无人白与同。雪儿不可作，随意酒杯空。
为增城丞张元辅赋博见亭
作者：曾丰
朝代：宋

东山未为高，坐觉鲁之小。
更上泰山巅，天下不胜眇。
公作如是观，所学胡可料。
父兄自磨磋，师友相揉矫。
犹恐眼未高，着脚江湖渺。
纔疑辄遍参，一悟百高了。
今簸增城糠，冗不废舒啸。
数椽立江头，万象生木杪。
揆之高了机，抚掌成独笑。
或指罗浮尖，又出凤凰表。
尝试登罗浮，凤凰仅毫秒。
洙泗圣人门，等级盖不少。
抬头空仰高，瞑目谁见晓。
能拍十哲肩，不失速而肖。
要策参之勋，守约始为妙。
更与约相忘，混沌安得窍。
公余勿哦松，回光返自照。
为增城丞张元辅赋博见亭
作者：曾丰
朝代：宋

东山未为高，坐觉鲁之小。更上泰山巅，天下不胜眇。公作如是观，所学胡可料。父兄自磨磋，师友相揉矫。犹恐眼未高，著脚江湖渺。才疑辄遍参，一悟百高了。今簸增城糠，冗不废舒啸。数椽立江头，万象生木杪。揆之高了机，抚掌成独笑。或指罗浮尖，又出凤凰表。尝试登罗浮，凤凰仅毫秒。洙泗圣人门，等级盖不少。抬头空仰高，瞑目谁见晓。能拍十哲肩，不失速而肖。要策参之勋，守约始为妙。更与约相忘，混沌安得窍。公馀勿哦松，回光返自照。
为广东解嘲
作者：曾丰
朝代：宋

曲江而下水多石，大庾以南山半茅。
相国犹余心裏印，祖师更剩杖头包。
依稀舜乐宜人听，零落韩文任客抄。
气候太偏风土恶，今诗聊解古人嘲。
为广东解嘲
作者：曾丰
朝代：宋

曲江而下水多石，大庾以南山半茅。相国犹馀心里印，祖师更剩杖头包。依稀舜乐宜人听，零落韩文任客抄。气候太偏风土恶，今诗聊解古人嘲。
久与广西帅年丈左史张舍人别自琼罢归过静江相见
作者：曾丰
朝代：宋

离年稠似发，契义重于山。不计命穷达，犹移书往还。匽藩新位貌，闻燕旧辞颜。勘破诗文处，吾其得订顽。直钩追古道，方凿背时风。得不坐三黜，曾何衔五穷。物情难复获，天理窒斯通。李绛鹗书里，能无孟李同。
久与广西帅年丈左史张舍人别自琼罢归过静江相见·其一
作者：曾丰
朝代：宋

离年稠似发，契义重于山。不计命穷达，犹移书往还。匽藩新位貌，闻燕旧辞颜。勘破诗文处，吾其得订顽。
久与广西帅年丈左史张舍人别自琼罢归过静江相见·其一
作者：曾丰
朝代：宋

离年稠似髮，契义重于山。
不计命穷达，犹移书往还。
匽藩新位貌，闻燕旧辞颜。
勘破诗文处，吾其得订顽。
久与广西帅年丈左史张舍人别自琼罢归过静江相见·其二
作者：曾丰
朝代：宋

直鈎追古道，方凿背时风。
得不坐三黜，曾何衔五穷。
物情难復获，天理窒斯通。
李绛鹗书裏，能无孟李同。
久与广西帅年丈左史张舍人别自琼罢归过静江相见·其二
作者：曾丰
朝代：宋

直钩追古道，方凿背时风。得不坐三黜，曾何衔五穷。物情难复获，天理窒斯通。李绛鹗书里，能无孟李同。
久欲訪約齋未果兩絕句下逮·其一
作者：曾丰
朝代：宋

京師誰可與論文，好事紛紛訪子雲。
猶恨聞名未相見，見時當更過于聞。
久欲訪約齋未果兩絕句下逮·其二
作者：曾丰
朝代：宋

倦遊長閉讀書齋，重與人交省往來。
陡覺心中生羽翼，祇緣句裏挾風雷。
久欲访约斋未果两绝句下逮
作者：曾丰
朝代：宋

京师谁可与论文，好事纷纷访子云。犹恨闻名未相见，见时当更过于闻。倦游长闭读书斋，重与人交省往来。陡觉心中生羽翼，祇缘句里挟风雷。
久欲访约斋未果两绝句下逮·其一
作者：曾丰
朝代：宋
体裁：七言绝句

京师谁可与论文，好事纷纷访子云。犹恨闻名未相见，见时当更过于闻。
久欲访约斋未果两绝句下逮·其二
作者：曾丰
朝代：宋

倦游长闭读书斋，重与人交省往来。
陡觉心中生羽翼，祇缘句裏挟风雷。
久欲访约斋未果两绝句下逮·其二
作者：曾丰
朝代：宋

倦游长闭读书斋，重与人交省往来。陡觉心中生羽翼，祇缘句里挟风雷。
久與廣西帥年丈左史張舍人別自瓊罷歸過靜江相見·其一
作者：曾丰
朝代：宋

離年稠似髮，契義重于山。
不計命窮達，猶移書往還。
匽藩新位貌，聞燕舊辭顔。
勘破詩文處，吾其得訂頑。
久與廣西帥年丈左史張舍人別自瓊罷歸過靜江相見·其二
作者：曾丰
朝代：宋

直鈎追古道，方鑿背時風。
得不坐三黜，曾何銜五窮。
物情難復獲，天理窒斯通。
李絳鶚書裏，能無孟李同。
义宁产莼菜中秋大熟副以六绝送杨伯子
作者：曾丰
朝代：宋

秋行春令气犹凝，柳曳寒丝软蘸冰。又似瑶池乐棚下，鬼工遗落水晶藤。垂垂水线白封青，一箸能生两眼明。分野自为牛女地，何如堕落玉绳精。吴人缕玉作常烹，南粤相逢眼却生。张翰思归食忘味，鉴湖震泽见于羹。赍芝自可侑仙斟，忌把鲜肥俗味侵。羹莼鲙鳞清浊混，季鹰犹未是知音。仙苗风味淡为宗，能诱长安客欲东。浪说栈羊馀隽永，施于高士了无功。蟹肥鲈腯未多誇，橘绿橙黄正自嘉。左手把莼右持酒，何当共醉木犀花。
义宁产莼菜中秋大熟副以六绝送杨伯子·其一
作者：曾丰
朝代：宋
体裁：七言绝句

秋行春令气犹凝，柳曳寒丝软蘸冰。又似瑶池乐棚下，鬼工遗落水晶藤。
义宁产莼菜中秋大熟副以六绝送杨伯子·其三
作者：曾丰
朝代：宋

吴人缕玉作常烹，南粤相逢眼却生。张翰思归食忘味，鉴湖震泽见于羹。
义宁产莼菜中秋大熟副以六绝送杨伯子·其三
作者：曾丰
朝代：宋

吴人缕玉作常烹，南粤相逢眼却生。
张翰思归食忘味，鑑湖震泽见于羹。
义宁产莼菜中秋大熟副以六绝送杨伯子·其二
作者：曾丰
朝代：宋

垂垂水綫白封青，一筯能生两眼明。
分野自为牛女地，何如堕落玉绳精。
义宁产莼菜中秋大熟副以六绝送杨伯子·其二
作者：曾丰
朝代：宋

垂垂水线白封青，一箸能生两眼明。分野自为牛女地，何如堕落玉绳精。
义宁产莼菜中秋大熟副以六绝送杨伯子·其五
作者：曾丰
朝代：宋

仙苗风味淡为宗，能诱长安客欲东。
浪说栈羊余隽永，施于高士了无功。
义宁产莼菜中秋大熟副以六绝送杨伯子·其五
作者：曾丰
朝代：宋

仙苗风味淡为宗，能诱长安客欲东。浪说栈羊馀隽永，施于高士了无功。
义宁产莼菜中秋大熟副以六绝送杨伯子·其六
作者：曾丰
朝代：宋

蟹肥鲈腯未多夸，橘绿橙黄正自嘉。
左手把莼右持酒，何当共醉木犀花。
义宁产莼菜中秋大熟副以六绝送杨伯子·其六
作者：曾丰
朝代：宋

蟹肥鲈腯未多誇，橘绿橙黄正自嘉。左手把莼右持酒，何当共醉木犀花。
义宁产莼菜中秋大熟副以六绝送杨伯子·其四
作者：曾丰
朝代：宋
体裁：七言绝句

赍芝自可侑仙斟，忌把鲜肥俗味侵。羹莼鲙鳞清浊混，季鹰犹未是知音。
义宁祷霁未应
作者：曾丰
朝代：宋

丛祠精舍裏，所至以柴燔。
未沐佛青眠，何图神素餐。
雨师佯弄霁，农叟暗含冤。
老令深相误，从知罪莫原。
义宁祷霁未应
作者：曾丰
朝代：宋

丛祠精舍里，所至以柴燔。未沐佛青眼，何图神素餐。雨师佯弄霁，农叟暗含冤。老令深相误，从知罪莫原。
乙丑十一月十一日决狱次日迎帅舟中赋二诗首呈吴司理
作者：曾丰
朝代：宋

滞舟推若泥，逆水去如还。已历三辰次，才行十里间。千斯吾命薄，独尔破天悭。所赖圣贤事，其初不厌艰。年老未归老，旬休那得休。将迎金屋客，方便石门游。白浪海之怒，玄云天也愁。诗情不关性，正尔自夷犹。
乙丑十一月十一日决狱次日迎帅舟中赋二诗首呈吴司理·其一
作者：曾丰
朝代：宋

滞舟推若泥，逆水去如还。已历三辰次，才行十里间。千斯吾命薄，独尔破天悭。所赖圣贤事，其初不厌艰。
乙丑十一月十一日决狱次日迎帅舟中赋二诗首呈吴司理·其一
作者：曾丰
朝代：宋

滞舟推若泥，逆水去如还。
已历三辰次，纔行十里间。
千斯吾命薄，独尔破天悭。
所頼圣贤事，其初不厌艰。
乙丑十一月十一日决狱次日迎帅舟中赋二诗首呈吴司理·其二
作者：曾丰
朝代：宋
体裁：五言律诗

年老未归老，旬休那得休。将迎金屋客，方便石门游。白浪海之怒，玄云天也愁。诗情不关性，正尔自夷犹。
乙丑十一月十一日决獄次日迎帥舟中賦二詩首呈吳司理·其一
作者：曾丰
朝代：宋

滯舟推若泥，逆水去如還。
已歷三辰次，纔行十里間。
千斯吾命薄，獨爾破天慳。
所頼聖賢事，其初不厭艱。
乙丑十一月十一日决獄次日迎帥舟中賦二詩首呈吳司理·其二
作者：曾丰
朝代：宋

年老未歸老，旬休那得休。
將迎金屋客，方便石門遊。
白浪海之怒，玄雲天也愁。
詩情不關性，正爾自夷猶。
乙巳正月过英州买得石山
作者：曾丰
朝代：宋
体裁：古风

吾之好石如好色，要须肌理腻且泽，真成入眼轻连璧。吾之好石如好声，要须节奏婉且清，真成入耳轻连城。闽浙江淮随牒去，岂无一二石佳处，终之难得声色具。飞篷今始转广东，英石不与他石同。其色灿烂声玲珑，小山突兀百千重。万钱得之归自奉，稍闲更为山作颂。
乙巳正月過英州買得石山
作者：曾丰
朝代：宋

吾之好石如好色，要須肌理膩且澤，真成入眼輕連璧。
吾之好石如好聲，要須節奏婉且清，真成入耳輕連城。
閩浙江淮隨牒去，豈無一二石佳處，終之難得聲色具。
飛篷今始轉廣東，英石不與他石同。
其色燦爛聲玲瓏，小山突兀百千重。
萬錢得之歸自奉，稍閑更爲山作頌。
九月·其一
作者：曾丰
朝代：宋

九月庚庚，金風䬝䬝。
菊之有之，强名金精。
九月庚庚，玉露泠泠。
菊之有之，强名玉英。
精英爲菊，薄畀其贏。
公于精英，裒其大成。
九月·其一
作者：曾丰
朝代：宋
体裁：四言诗

九月庚庚，金风䬝䬝。菊之有之，强名金精。九月庚庚，玉露泠泠。菊之有之，强名玉英。精英为菊，薄畀其赢。公于精英，裒其大成。
九月·其三
作者：曾丰
朝代：宋
体裁：四言诗

彼女华者，有都其色。公所养兮，亦孔之泽。彼女华者，有都其香。公所立兮，亦孔之芳。彼女华者，有都其味。公所调兮，亦孔之旨。
九月·其三
作者：曾丰
朝代：宋

彼女华者，有都其色。公所养兮，亦孔之泽。彼女华者，有都其香。公所立兮，亦孔之芳。彼女华者，有都其味。公所调兮，亦孔之旨。八月撷葵，十月撷梨。匪蚤伊迟，菊在中兮，有神有奇。于以却艾，宁复云耆。八月撷枣，十月撷稻。匪迟伊蚤，菊在中兮，有化有造。于以却老，宁复云耄。
九月·其三
作者：曾丰
朝代：宋

彼女華者，有都其色。
公所養兮，亦孔之澤。
彼女華者，有都其香。
公所立兮，亦孔之芳。
彼女華者，有都其味。
公所調兮，亦孔之旨。
九月·其二
作者：曾丰
朝代：宋
体裁：古风

精英攸结，霜莫之折。小字女节，公生烈烈。精英攸凝，霜莫之陵。小字女茎，公生亭亭。女茎曰咄，挺其自拔。涵濡天渥，吾不如女叶。女叶曰嗟，偃其自奢。渐寖天和，吾不如女华。
九月·其四
作者：曾丰
朝代：宋

八月撷葵，十月撷梨。匪蚤伊迟，菊在中兮，有神有奇。于以却艾，宁复云耆。八月撷枣，十月撷稻。匪迟伊蚤，菊在中兮，有化有造。于以却老，宁复云耄。
九月·其四
作者：曾丰
朝代：宋

八月撷葵，十月撷梨。
匪蚤伊迟，菊在中兮，有神有奇。
于以却艾，宁復云耆。
八月撷枣，十月撷稻。
匪迟伊蚤，菊在中兮，有化有造。
于以却老，宁復云耄。
九月·其四
作者：曾丰
朝代：宋

八月擷葵，十月擷梨。
匪蚤伊遲，菊在中兮，有神有奇。
于以却艾，寧復云耆。
八月擷棗，十月擷稻。
匪遲伊蚤，菊在中兮，有化有造。
于以却老，寧復云耄。
乞如愿
作者：曾丰
朝代：宋
体裁：古风

曰来紫姑，�甘有兮松醽，糅以兮胶饧。紫姑来下肸余馨。�辛有兮椒醁，糅以兮葱�，紫姑来下肸余馥。�淡有兮桃醾，糅以兮柏饴。紫姑来下肸予馡。�三薰兮三酹，夫有恳兮其敢昧。久求如愿兮，顾兹在几为余兮割爱。�来紫姑，伊嫠且群。�凡借颜色，饶髭须。�厥有李赤豫让范雎。�若乃鬼残，彼非刑馀。�彼所有若所无，缓急自可相须。�讵必如愿，而弗以乞余。�羌紫姑，形不露脰而有影若拇，殆余授邪。�羌如愿，声不露噣而有响若吽，殆余扣邪。公其愿贵，或愿富邪。贵岂能玉余骨使莫腐，富岂能冰余肉使莫臭邪。文章可传，金石不朽。要责其精，须迟以久。余心所愿，汝假之寿。应声莽卤，似曰有有。
乡友严上舍过我妙山逆旅中示二绝句随继韵谢
作者：曾丰
朝代：宋

相逢初不出相期，笑见熙间喜见眉。总是庐陵老禅客，未询其价已先知。诗交便是可忘年，要结江西一段缘。先觉恐犹资后觉，觉机无后亦无先。
乡友严上舍过我妙山逆旅中示二绝句随继韵谢·其一
作者：曾丰
朝代：宋
体裁：七言绝句

相逢初不出相期，笑见熙间喜见眉。总是庐陵老禅客，未询其价已先知。
乡友严上舍过我妙山逆旅中示二绝句随继韵谢·其二
作者：曾丰
朝代：宋
体裁：七言绝句

诗交便是可忘年，要结江西一段缘。先觉恐犹资后觉，觉机无后亦无先。
书严子陵钓台
作者：曾丰
朝代：宋

周家刑不上大夫，法固不足礼有余。
有才毕愿进朝路，非老谁忍迴田庐。
秦坑学士置勿道，汉嫚大臣视如奴。
逸民不出朝士去，前有两生后二疏。
世祖聪明失之察，待臣少礼多以法。
尚书曾不免牵曳，御史或犹遭扑挞。
尚书御史未足论，位至三公危一髮。
侯霸朱浮仅免归，韩歆戴涉终见杀。
先生识帝贫贱时，富贵共之理所宜。
云胡召至留不住，无乃平日窥其微。
龙颜之疎顾岂忍，鸟喙所伏那可知。
当初高蹈疑矫世，落后逆观信知机。
退身不勇公孙贺，明泣危机终自堕。
先生明甚勇如之，天地万物莫吾挫。
将星群立客星孤，群恐难调孤易祸。
帝坐边头睡熟间，梦魂已在桐江卧。
将星炯炯亘今明，不似客星明更大。
书严子陵钓台
作者：曾丰
朝代：宋

周家刑不上大夫，法固不足礼有馀。有才毕愿进朝路，非老谁忍回田庐。秦坑学士置勿道，汉嫚大臣视如奴。逸民不出朝士去，前有两生后二疏。世祖聪明失之察，待臣少礼多以法。尚书曾不免牵曳，御史或犹遭扑挞。尚书御史未足论，位至三公危一发。侯霸朱浮仅免归，韩歆戴涉终见杀。先生识帝贫贱时，富贵共之理所宜。云胡召至留不住，无乃平日窥其微。龙颜之疏顾岂忍，鸟喙所伏那可知。当初高蹈疑矫世，落后逆观信知机。退身不勇公孙贺，明泣危机终自堕。先生明甚勇如之，天地万物莫吾挫。将星群立客星孤，群恐难调孤易祸。帝坐边头睡熟间，梦魂已在桐江卧。将星炯炯亘今明，不似客星明更大。
书张必达诗词卷首
作者：曾丰
朝代：宋

诗写水云真，词传花柳神。
溜脂松濯濯，凝粉竹津津。
色者空中幻，声其寂裏尘。
愿言收视听，其细入无伦。
书张必达诗词卷首
作者：曾丰
朝代：宋

诗写水云真，词传花柳神。溜脂松濯濯，凝粉竹津津。色者空中幻，声其寂里尘。愿言收视听，其细入无伦。
买舟赴广至太和逢迓吏
作者：曾丰
朝代：宋
体裁：七言律诗

只被饥寒两字催，辄轻汹涌易崔嵬。篙师方借北风去，驿使忽将南信来。钟鼎孰非相邂逅，江山何惜且徘徊。松风萝月良收拾，犹胜垂囊将手回。
二十年前与曾恭仲为忘年之交岁辛亥值便赋长韵寄似
作者：曾丰
朝代：宋
体裁：七言律诗

孔欲华颠祢妙龄，忘年不足更忘形。弟兄偏是子眉白，朋友独于吾眼青。心若互驰常鉴寐，迹如相避各云萍。十年功已到千古，何日酣看又饫听。
二十年前與曾恭仲爲忘年之交歲辛亥值便賦長韻寄似
作者：曾丰
朝代：宋

孔欲華顛禰妙齡，忘年不足更忘形。
弟兄偏是子眉白，朋友獨于吾眼青。
心若互馳常鑒寐，跡如相避各雲萍。
十年功已到千古，何日酣看又飫聽。
二月三日至芗山寺刘熏卿在焉
作者：曾丰
朝代：宋

置身松下莫忘尘，况在松之上置身。
荒垒中盘平卧斗，澄江外抱曲拖绅。
春熙天色如初醉，烟肃山容若半颦。
晋郡犹余晋时事，幽人疑是避秦人。
二月三日至芗山寺刘薰卿在焉
作者：曾丰
朝代：宋

置身松下莫忘尘，况在松之上置身。荒垒中盘平卧斗，澄江外抱曲拖绅。春熙天色如初醉，烟肃山容若半颦。晋郡犹馀晋时事，幽人疑是避秦人。
二月三日至薌山寺劉薰卿在焉
作者：曾丰
朝代：宋

置身松下莫忘塵，况在松之上置身。
荒壘中盤平卧斗，澄江外抱曲拖紳。
春熙天色如初醉，烟肅山容若半顰。
晉郡猶餘晉時事，幽人疑是避秦人。
五月一日薄暮至三水倚樯攲枕
作者：曾丰
朝代：宋

皓月三江口，青蘋四岸边。风头横立海，水面上浮天。阴气犹能杂，阳威不敢燃。夏行秋月令，造物相吾眠。
五月一日薄暮至三水倚樯欹枕
作者：曾丰
朝代：宋

皓月三江口，青苹四岸边。
风头横立海，水面上浮天。
阴气犹能杂，阳威不敢燃。
夏行秋月令，造物相吾眠。
五月一日薄暮至三水倚檣欹枕
作者：曾丰
朝代：宋

皓月三江口，青蘋四岸邊。
風頭橫立海，水面上浮天。
陰氣猶能雜，陽威不敢燃。
夏行秋月令，造物相吾眠。
五羊七月閑賦
作者：曾丰
朝代：宋

二十年前到已曾，今雖重到眼猶生。
海無棄水歸斯受，山不留雲用則行。
去雁來鴻如互避，稚金老火若交爭。
天機養至相忘處，物意天心兩太平。
五羊七月闲赋
作者：曾丰
朝代：宋
体裁：七言律诗

二十年前到已曾，今虽重到眼犹生。海无弃水归斯受，山不留云用则行。去雁来鸿如互避，稚金老火若交争。天机养至相忘处，物意天心两太平。
五羊中秋热未艾
作者：曾丰
朝代：宋

火气之余金气乘，岭南寒暑独无凭。
虽非滷地亦卑温，不必梅天皆鬰蒸。
椰子簟凉肤起粟，荔枝膏冷齿生冰。
休言恶地欠霜雪，似为贫家省絮缯。
五羊中秋热未艾
作者：曾丰
朝代：宋

火气之馀金气乘，岭南寒暑独无凭。虽非卤地亦卑湿，不必梅天皆郁蒸。椰子簟凉肤起粟，荔枝膏冷齿生冰。休言恶地欠霜雪，似为贫家省絮缯。
五羊中秋熱未艾
作者：曾丰
朝代：宋

火氣之餘金氣乘，嶺南寒暑獨無憑。
雖非滷地亦卑溫，不必梅天皆鬰蒸。
椰子簟凉膚起粟，荔枝膏冷齒生冰。
休言惡地欠霜雪，似爲貧家省絮繒。
五羊同官真率
作者：曾丰
朝代：宋

小醵无妨职，嬉游不离城。
盘随丰俭出，杯听浅深倾。
附耳俱情话，巡檐各意行。
归犹有余兴，后会莫寒盟。
五羊同官真率
作者：曾丰
朝代：宋

小醵无妨职，嬉游不离城。盘随丰俭出，杯听浅深倾。附耳俱情话，巡檐各意行。归犹有馀兴，后会莫寒盟。
五羊同官真率
作者：曾丰
朝代：宋

小醵無妨職，嬉遊不離城。
盤隨豐儉出，杯聽淺深傾。
附耳俱情話，巡簷各意行。
歸猶有餘興，後會莫寒盟。
五羊城南野行书所见
作者：曾丰
朝代：宋
体裁：五言律诗

棘篱围败圃，石桷盖倾墙。人缉蕉为布，家储蔗作粮。断桥铺以竹，全木听成航。要作南中记，曾须到海乡。
五羊城南野行書所見
作者：曾丰
朝代：宋

棘籬圍敗圃，石桷蓋傾牆。
人緝蕉爲布，家儲蔗作糧。
斷橋鋪以竹，全木聽成航。
要作南中記，曾須到海鄉。
五羊遣书问董仲修·其二
作者：曾丰
朝代：宋

风雨犹关梦，江山不隔心。
宁无疑信意，未得吉凶音。
岁月催人候，春秋得趣深。
明年天子诏，沙裏得淘金。
五羊遣书问董仲脩
作者：曾丰
朝代：宋

八面海风乱，四时天气均。常馐皆药物，熟客只医人。笔研为谋左，烟岚与死濒。仅从危得饱，姑以健偿贫。风雨犹关梦，江山不隔心。宁无疑信意，未得吉凶音。岁月催人候，春秋得趣深。明年天子诏，沙里得淘金。
五羊遣书问董仲脩·其一
作者：曾丰
朝代：宋
体裁：五言律诗

八面海风乱，四时天气均。常馐皆药物，熟客只医人。笔研为谋左，烟岚与死濒。仅从危得饱，姑以健偿贫。
五羊遣书问董仲脩·其二
作者：曾丰
朝代：宋

风雨犹关梦，江山不隔心。宁无疑信意，未得吉凶音。岁月催人候，春秋得趣深。明年天子诏，沙里得淘金。
五羊遣書問董仲脩·其一
作者：曾丰
朝代：宋

八面海風亂，四時天氣均。
常饈皆藥物，熟客只醫人。
筆研爲謀左，烟嵐與死瀕。
僅從危得飽，姑以健償貧。
五羊遣書問董仲脩·其二
作者：曾丰
朝代：宋

風雨猶關夢，江山不隔心。
寧無疑信意，未得吉凶音。
歲月催人候，春秋得趣深。
明年天子詔，沙裏得淘金。
五羊食荔枝龍眼
作者：曾丰
朝代：宋

素聞嶺南風，今假嶺南館。
窮秋餘夏蒸，初臘借春暖。
披衣汗流衣，握簡汗流簡。
似登頭痛山，而坐身熱坂。
誰其善解紛，荔枝雜龍眼。
滿盤隨情堆，入手信意揀。
强餐飽爲期，一澡得三浣。
疑吞玄冰丸，復嚥飛雪散。
猗歟兩清姿，南多北何罕。
天曾無全功，地固有偏産。
猶記初客閩，厭飫腹頻坦。
一離餘十年，口與南味斷。
渴者易爲飲，志得而意滿。
兒輩舌太饒，平章味長短。
五羊食荔枝龙眼
作者：曾丰
朝代：宋

素闻岭南风，今假岭南馆。
穷秋余夏蒸，初腊借春暖。
披衣汗流衣，握简汗流简。
似登头痛山，而坐身热坂。
谁其善解纷，荔枝杂龙眼。
满盘随情堆，入手信意拣。
强餐饱为期，一澡得三浣。
疑吞玄冰丸，復嚥飞雪散。
猗欤两清姿，南多北何罕。
天曾无全功，地固有偏产。
犹记初客闽，厌饫腹频坦。
一离余十年，口与南味断。
渴者易为饮，志得而意满。
儿辈舌太饶，平章味长短。
五羊食荔枝龙眼
作者：曾丰
朝代：宋
体裁：诗

素闻岭南风，今假岭南馆。穷秋馀夏蒸，初腊借春暖。披衣汗流衣，握简汗流简。似登头痛山，而坐身热坂。谁其善解纷，荔枝杂龙眼。满盘随情堆，入手信意拣。强餐饱为期，一澡得三浣。疑吞玄冰丸，复咽飞雪散。猗欤两清姿，南多北何罕。天曾无全功，地固有偏产。犹记初客闽，厌饫腹频坦。一离馀十年，口与南味断。渴者易为饮，志得而意满。儿辈舌太饶，平章味长短。
京都旅卧
作者：曾丰
朝代：宋

喜得家书睡不成，拥衾攲枕数寒更。冲风铁板俄惊晓，映日纱窗又报晴。蹀躞过桥朝马响，咄嗟争道担夫声。利名失脚时回首，虽未能忘也较轻。
京都旅卧
作者：曾丰
朝代：宋

喜得家书睡不成，拥衾欹枕数寒更。
衝风铁板俄惊晓，映日纱窗又报晴。
蹀躞过桥朝马响，咄嗟争道担夫声。
利名失脚时回首，虽未能忘也较轻。
京都旅卧
作者：曾丰
朝代：宋

喜得家書睡不成，擁衾欹枕數寒更。
衝風鐵板俄驚曉，映日紗窗又報晴。
蹀躞過橋朝馬響，咄嗟爭道擔夫聲。
利名失脚時回首，雖未能忘也較輕。
今日何夕
作者：曾丰
朝代：宋

今夕何夕，粲者如许。日在于参，心在于户。心与火俱，火为心主。老人在南，盖得其所。今夕何夕，粲者如许。其月蕤宾，其日甲午。午与火俱，火为午主。老臣在南，盖得其侣。今夕何夕，绵雨其零。于昨之日，维蜩始鸣。有祥其声，我国无英，我公挺生。今夕何夕，景风其飏。于明之朝，维月既望。有祯其象，我后无相，我公直上。今夕何夕，袢暑其蒸。于后之旦，维槿始荣。有绰其声，我后中兴。我公协成，有功有能。我后显旌，不伐不矜。我氓盛称，我氓盛称，我公长生。
今日何夕
作者：曾丰
朝代：宋
体裁：四言诗

今夕何夕，粲者如许。日在于参，心在于户。心与火俱，火为心主。老人在南，盖得其所。（一章）今夕何夕，粲者如许。其月蕤宾，其日甲午。午与火俱，火为午主。老臣在南，盖得其侣。（二章）今夕何夕，绵雨其零。于昨之日，维蜩始鸣。有祥其声，我国无英，我公挺生。（三章）今夕何夕，景风其飏。于明之朝，维月既望。有祯其象，我后无相，我公直上。（四章）今夕何夕，袢暑其蒸。于后之旦，维槿始荣。有绰其声，我后中兴。我公协成，有功有能。我后显旌，不伐不矜。我氓盛称，我氓盛称，我公长生。（五章）
今日何夕·其一
作者：曾丰
朝代：宋

今夕何夕，粲者如許。
日在於參，心在於戶。
心與火俱，火爲心主。
老人在南，蓋得其所。
今日何夕·其一
作者：曾丰
朝代：宋

今夕何夕，粲者如许。
日在于参，心在于户。
心与火俱，火为心主。
老人在南，盖得其所。
今日何夕·其三
作者：曾丰
朝代：宋

今夕何夕，綿雨其零。
于昨之日，維蜩始鳴。
有祥其聲，我國無英，我公挺生。
今日何夕·其三
作者：曾丰
朝代：宋

今夕何夕，绵雨其零。
于昨之日，维蜩始鸣。
有祥其声，我国无英，我公挺生。
今日何夕·其二
作者：曾丰
朝代：宋

今夕何夕，粲者如許。
其月蕤賓，其日甲午。
午與火俱，火爲午主。
老臣在南，蓋得其侶。
今日何夕·其二
作者：曾丰
朝代：宋

今夕何夕，粲者如许。
其月蕤宾，其日甲午。
午与火俱，火为午主。
老臣在南，盖得其侣。
今日何夕·其五
作者：曾丰
朝代：宋

今夕何夕，袢暑其蒸。
于后之旦，维槿始荣。
有绰其声，我后中兴。
我公协成，有功有能。
我后显旌，不伐不矜。
我氓盛称，我氓盛称，我公长生。
今日何夕·其五
作者：曾丰
朝代：宋

今夕何夕，袢暑其蒸。
于後之旦，維槿始榮。
有綽其聲，我后中興。
我公協成，有功有能。
我后顯旌，不伐不矜。
我氓盛稱，我氓盛稱，我公長生。
今日何夕·其四
作者：曾丰
朝代：宋

今夕何夕，景風其颺。
于明之朝，維月既望。
有禎其象，我后無相，我公直上。
今日何夕·其四
作者：曾丰
朝代：宋

今夕何夕，景风其扬。
于明之朝，维月既望。
有祯其象，我后无相，我公直上。
从北流入郁林望月岩
作者：曾丰
朝代：宋

青山罅外见青天，翡翠屏间一镜悬。表里集虚生至白，初终持满得长圆。光明照处人心足，混沌开时物理全。它义多悭兹独否，天无偏意有时偏。
从北流入鬰林望月岩
作者：曾丰
朝代：宋

青山罅外见青天，翡翠屏间一镜悬。
表裏集虚生至白，初终持满得长圆。
光明照处人心足，混沌开时物理全。
它义多悭兹独否，天无偏意有时偏。
代人挽王待制
作者：曾丰
朝代：宋
体裁：七言律诗

盘盘胸次五车书，凛凛朝端烈丈夫。诡道至前无肯可，危言及上有都俞。熊罴声撼据关虎，鹰隼气吞凭社狐。遗直莫容遗爱在，王公名字与湖俱。
代人挽王待制
作者：曾丰
朝代：宋

盤盤胸次五車書，凜凜朝端烈丈夫。
詭道至前無肯可，危言及上有都俞。
熊羆聲撼據關虎，鷹隼氣吞憑社狐。
遺直莫容遺愛在，王公名字與湖俱。
代人題瓊守歸疆堂
作者：曾丰
朝代：宋

前朝列聖規模大，雨露涵濡山海外。
椎卉之民半冠带，恬不復它餘百載。
前守諸公方畧偏，藩籬漫浪耳目前。
版圖之地半腥羶，恬不復誰餘百年。
白囊新報潢池弄，詔公借我海南重。
金鼓戒嚴曾未動，汶陽田已歸禹貢。
功成不居頌者誰，樂石雖堅有泐時。
亙千餘里兒童知，牢不可解去後思。
歸歟更了中原事，抵掌挈還河朔地。
竹書不盡帛相繼，回頭今刻公之細。
代人题琼守归疆堂
作者：曾丰
朝代：宋

前朝列圣规模大，雨露涵濡山海外。椎卉之民半冠带，恬不复它馀百载。前守诸公方略偏，藩篱漫浪耳目前。版图之地半腥膻，恬不复谁馀百年。白囊新报潢池弄，诏公借我海南重。金鼓戒严曾未动，汶阳田已归禹贡。功成不居颂者谁，乐石虽坚有泐时。亘千馀里儿童知，牢不可解去后思。归欤更了中原事，抵掌挈还河朔地。竹书不尽帛相继，回头今刻公之细。
代人题琼守归疆堂
作者：曾丰
朝代：宋

前朝列圣规模大，雨露涵濡山海外。
椎卉之民半冠带，恬不復它余百载。
前守诸公方畧偏，藩篱漫浪耳目前。
版图之地半腥羶，恬不復谁余百年。
白囊新报潢池弄，诏公借我海南重。
金鼓戒严曾未动，汶阳田已归禹贡。
功成不居颂者谁，乐石虽坚有泐时。
亘千余里儿童知，牢不可解去后思。
归欤更了中原事，抵掌挈还河朔地。
竹书不尽帛相继，回头今刻公之细。
代墨客卿自賦贈安城彭雲翼·其一
作者：曾丰
朝代：宋

决策初如媚竈然，觸機融理悟吹烟。
從教時尚白之白，與道俱云玄又玄。
代墨客卿自賦贈安城彭雲翼·其二
作者：曾丰
朝代：宋

同爲時用楮先生，萬事須臾點化成。
寄語先生幸相避，不須黑白太分明。
代墨客卿自赋赠安城彭云翼
作者：曾丰
朝代：宋

决策初如媚灶然，触机融理悟吹烟。从教时尚白之白，与道俱云玄又玄。同为时用楮先生，万事须臾点化成。寄语先生幸相避，不须黑白太分明。
代墨客卿自赋赠安城彭云翼·其一
作者：曾丰
朝代：宋

决策初如媚灶然，触机融理悟吹烟。从教时尚白之白，与道俱云玄又玄。
代墨客卿自赋赠安城彭云翼·其一
作者：曾丰
朝代：宋

决策初如媚竈然，触机融理悟吹烟。
从教时尚白之白，与道俱云玄又玄。
代墨客卿自赋赠安城彭云翼·其二
作者：曾丰
朝代：宋
体裁：七言绝句

同为时用楮先生，万事须臾点化成。寄语先生幸相避，不须黑白太分明。
代董华卿以葺庐无力告于亲旧间
作者：曾丰
朝代：宋

败屋犹馀茅不多，其如凌雨震风何。破谁一部悭贪相，还我数间安乐窝。辟谷无方强忍贫，今难于忍以情陈。不反君眼青为白，可使吾庐故作新。
代董华卿以葺庐无力告于亲旧间·其一
作者：曾丰
朝代：宋

败屋犹余茅不多，其如凌雨震风何。
破谁一部悭贪相，还我数间安乐窝。
代董华卿以葺庐无力告于亲旧间·其一
作者：曾丰
朝代：宋

败屋犹馀茅不多，其如凌雨震风何。破谁一部悭贪相，还我数间安乐窝。
代董华卿以葺庐无力告于亲旧间·其二
作者：曾丰
朝代：宋
体裁：七言绝句

辟谷无方强忍贫，今难于忍以情陈。不反君眼青为白，可使吾庐故作新。
代董華卿以葺廬無力告于親舊間·其一
作者：曾丰
朝代：宋

敗屋猶餘茅不多，其如凌雨震風何。
破誰一部慳貪相，還我數間安樂窩。
代董華卿以葺廬無力告于親舊間·其二
作者：曾丰
朝代：宋

辟穀無方强忍貧，今難于忍以情陳。
不反君眼青爲白，可使吾廬故作新。
代賀皇太子生日
作者：曾丰
朝代：宋

運轉黄河舊，波澄少海清。
菊籬浮喜色，蘭殿沸歡聲。
岐嶷親王羨，聰明左右驚。
英姿涵玉裕，冊禮建蠻精。
入省龍樓晚，歸休鶴禁晴。
講筵心會道，賓苑禮通情。
誕日愉謠滿，儲庭瑞彩盈。
兩宮筵具渥，六佾舞儀輕。
靜念孤蹤遠，曾叨四友榮。
尚稽陪角綺，遥祝壽籛鏗。
代賀皇太子生日
作者：曾丰
朝代：宋

里社鳴連日，黄河清九灣。
乾坤和氣滿，朝野太平還。
星斕荆州界，光流蘭殿間。
階蓂猶美少，籬菊具花慳。
祥吹譁銅律，歡聲塞衛環。
天資岐更嶷，淵德雅而嫺。
銀榜題新出，桑弧掛未彎。
雙龍牢國本，三善繫人寰。
牆石塗深碧，車輪刷淺斑。
誕彌今月是，宴饌兩宮頒。
魚藻清遊急，銅龍白晝閑。
承華門可款，博望客難攀。
曾玷瀛洲選，仍聯甪里班。
夢雖疎角觀，足未遽商山。
江右新持節，吳頭舊逼蠻。
五雲依遠庇，三祝護童顔。
代贺皇太子生日
作者：曾丰
朝代：宋

运转黄河旧，波澄少海清。菊篱浮喜色，兰殿沸欢声。岐嶷亲王羡，聪明左右惊。英姿涵玉裕，册礼建蛮精。入省龙楼晚，归休鹤禁晴。讲筵心会道，宾苑礼通情。诞日愉谣满，储庭瑞彩盈。两宫筵具渥，六佾舞仪轻。静念孤踪远，曾叨四友荣。尚稽陪角绮，遥祝寿篯铿。
代贺皇太子生日
作者：曾丰
朝代：宋

运转黄河旧，波澄少海清。
菊篱浮喜色，兰殿沸欢声。
岐嶷亲王羡，聪明左右惊。
英姿涵玉裕，册礼建蛮精。
入省龙楼晚，归休鹤禁晴。
讲筵心会道，宾苑礼通情。
诞日愉谣满，储庭瑞彩盈。
两宫筵具渥，六佾舞仪轻。
静念孤踪远，曾叨四友荣。
尚稽陪角绮，遥祝寿籛铿。
代贺皇太子生日
作者：曾丰
朝代：宋
体裁：五言排律

里社鸣连日，黄河清九湾。乾坤和气满，朝野太平还。星斓荆州界，光流兰殿间。阶蓂犹美少，篱菊具花悭。祥吹哗铜律，欢声塞卫环。天资岐更嶷，渊德雅而娴。银榜题新出，桑弧挂未弯。双龙牢国本，三善系人寰。墙石涂深碧，车轮刷浅斑。诞弥今月是，宴馔两宫颁。鱼藻清游急，铜龙白昼闲。承华门可款，博望客难攀。曾玷瀛洲选，仍联甪里班。梦虽疏角观，足未遽商山。江右新持节，吴头旧逼蛮。五云依远庇，三祝护童颜。